title: EuroChallenge-kausi 2012–2013

text: Kausi 2012–2013 oli EuroChallengen yhdeksäs kausi. Kauteen otti osaa myös kaksi suomalaisjoukkuetta: edelliskauden karsintaan osallistunut Tampereen Pyrintö ja karsinnasta lohkovaiheeseen edennyt Joensuun Kataja. Lohkojaot ja karsintakierroksen otteluparit arvottiin Saksan Freisingissa 6. heinäkuuta.


title: EuroChallenge-kausi 2012–2013

text: Kaksiosaisten karsintaotteluparien voittajajoukkueet pääsivät mukaan kauden 2012–2013 EuroChallengeen, ja häviäjäjoukkueet putosivat pois. Neljä kahdeksasta karsintaan osallistuneesta joukkueesta sijoitettiin (*-merkintä joukkueen perässä), joten ne eivät voineet kohdata toisiaan karsintakierroksella. Karsintaparien voittajat sijoitettiin lohkovaihearvonnan neljänteen koriin. Karsintakierroksen ensimmäinen osaottelu pelattiin 25. syyskuuta 2012 ja toinen osaottelu 2. lokakuuta 2012. Taulukon 1. joukkueet pelasivat 2. osaottelunsa kotonaan.


title: EuroChallenge-kausi 2012–2013

text: EuroChallengen lohkovaiheeseen otti osaa 32 joukkuetta, jotka jaettiin 6. heinäkuuta 2012 suoritetussa arvonnassa kahdeksaan neljän joukkueen lohkoon. 28 joukkuetta valittiin suoraan 6. marraskuuta 2012 alkavaan lohkovaiheeseen, ja neljä joukkuetta sai lohkovaihepaikan karsintakierroksen kautta. Alkulohkoissa joukkueet kohtasivat toisensa kerran kotona ja kerran vieraissa. Kunkin alkulohkon kaksi parasta joukkuetta selviytyi jatkolohkovaiheeseen kahden heikoimman joukkueen karsiuduttua.


title: EuroChallenge-kausi 2012–2013

text: Eteni jatkolohkovaiheeseen


title: EuroChallenge-kausi 2012–2013

text: Jatkolohkovaiheessa 16 jäljellä olevaa joukkuetta jaettiin ennalta määrätyllä tavalla neljään jatkolohkoon, jossa joukkueet kohtasivat toisensa kerran kotona ja kerran vieraissa. Kuten alkulohkoissakin, kunkin jatkolohkon kaksi parasta joukkuetta selviytyi puolivälieriin kahden heikoimman joukkueen karsiutuessa.


title: EuroChallenge-kausi 2012–2013

text:
Eteni puolivälieriin kotikenttäedulla
      Eteni puolivälieriin


title: EuroChallenge-kausi 2012–2013

text: Pınar Karşıyaka voitti lohkon neljällä voitolla ja kahdella tappiolla. Kun BK Ventspils hävisi viimeisen ottelunsa Gaz Metan Mediaşille, ja Joensuun Kataja puolestaan voitti viimeisessä ottelussaan Karşıyakan, selviytyi Kataja ensimmäisenä suomalaisjoukkueena EuroChallengen kahdeksan parhaan joukkueen joukkoon.


title: EuroChallenge-kausi 2012–2013

text: Puolivälierissä kahdeksan jatkoon selviytynyttä joukkuetta pelasivat vastustajaa vastaan, ja parien voittajat etenivät lopputurnaukseen kahdella voitolla. Puolivälierät pelattiin 12., 14. ja tarvittaessa 19. maaliskuuta. Jatkolohkojen voittajat pelasivat ensimmäisen ja mahdollisen kolmannen ottelun kotikentällään. Taulukon kotikenttäetujoukkueiden pisteet ovat taulukossa lihavoituina.


title: EuroChallenge-kausi 2012–2013

text: Neljä lopputurnaukseen selviytynyttä joukkuetta muodostivat kaksi välieräparia, jotka kumpikin pelasivat yhden välieräottelun. Ottelujen voittajat pelasivat sunnuntaina EuroChallengen voitosta ja häviäjät sijoitusottelun sarjan 3. sijasta. Lopputurnaus pelattiin 26.–28. huhtikuuta 2013, ja sen järjestäjäkaupungiksi valittiin İzmir, Pınar Karşıyakan kotikaupunki.


title: Fire Dances

text: Fire Dances on englantilaisyhtye Killing Joken vuonna 1983 julkaistu neljäs studioalbumi. Albumi on ensimmäinen, jolla yhtyeen alkuperäisen basistin Martin "Youth" Gloverin korvannut Paul Raven soittaa.


title: Fire Dances

text: Kappale "Let's All Go (to the Fire Dances)" on julkaistu singlenä ja siitä ohjattiin myös yhtyeen ensimmäinen musiikkivideo. Vuonna 2008 albumista julkaistiin kahdeksalla bonus-kappaleella täydennetty remasteroitu versio.


title: Fire Dances

text: Kaikki kappaleet säveltänyt Coleman, Ferguson, Raven ja Walker.


title: Vasili Trediakovski

text: Vasili Kirillovitš Trediakovski (; 5. maaliskuuta 1703 Astrahan – 17. elokuuta 1769 Pietari) oli venäläinen runoilija, esseisti ja näytelmäkirjailija, joka auttoi laskemaan pohjaa klassiselle venäläiselle kirjallisuudelle.


title: Vasili Trediakovski

text: Trediakovski oli venäläinen kirjallisuusteoreetikko ja runoilija, jonka kirjoitukset edistivät klassisen venäläisen kirjallisuuden perustaa. Köyhän papin poika Trediakovski oli ensimmäisen venäläinen ei-aatelinen, joka sai humanistista koulutusta ulkomailla Sorbonnen yliopistossa Pariisissa vuosina 1727-1730, jossa hän opiskeli filosofiaa, lingvistiikkaa ja matematiikkaa. Pian Venäjälle palattuaan hänestä tuli Venäjän tiedeakatemian virkaatekevä sihteeri ja tosiasiallinen hovirunoilija.


title: Vasili Trediakovski

text: Vuonna 1735 Trediakovski julkaisi teoksen "Новый и краткий способъ къ сложенью российскихъ стиховъ" ("Uusi ja lyhyt tapa venäjän säkeistöjen muodostamiseksi"), erittäin teoreettinen teos, josta hänet parhaiten muistetaan. Se käsitteli ensimmäisenä venäjänkielisenä teoksena sellaisia runouden lajeja, sellaisia kuten sonetti, rondeau, madrigaali ja oodi. Vuonna 1748 ilmestyi hänen teoksensa "Разговор об орфографии" ("Keskustelu oikeinkirjoituksesta"), joka oli ensimmäinen tutkimus venäjän kielen foneettisesta rakenteesta. Hän jatkoi runouden uudistamisen edistämistä teoksessa "О древнем, среднем и новом стихотворении российском" (1752; "Muinaisesta, keskisestä ja uudesta venäläisestä runoudesta").


title: Vasili Trediakovski

text: Trediakovski oli myös tuottelias klassisten kirjailijoiden, keskiaikaisten filosofien ja ranskalaisen kirjallisuuden kääntäjä. Hänen käännöksensä usein herättivät sensuurin vihat ja hän joutui akateemikkojen ja konservatiivisten hovipiirien epäsuosioon. Vuonna 1759 hänet erotettiin Venäjän tiedeakatemiasta. Hänen viimeinen käännös oli François Fénelonin teos "Les aventures de Télémaque" vuonna 1766, jonka hän käänsi heksametrirunoudeksi venäjäksi. Hänen teoksensa ilmaisivat siirtymistä syllabisista säkeistä metrisiin säkeisiin, jotka sopivat paremmin venäjän kielen äänteisiin.


title: Petäjäveden rautatieasema

text: Petäjäveden rautatieasema () on rautatieliikennepaikka Suomen rataverkkoon kuuluvalla rataosalla Haapamäki–Jyväskylä. Siellä pysähtyvät reitillä Vaasa–Jyväskylä liikennöivät taajamajunat. Asemalla ei ole lipunmyyntiä.


title: Petäjäveden rautatieasema

text: Petäjäveden asema sijoitettiin vain muutaman sadan metrin päähän vuonna 1879 valmistuneesta Petäjäveden uudesta kirkosta. Asemarakennus rakennettiin Keuruun aseman tavoin Bruno Granholmin laatimien V luokan asemarakennuksen tyyppipiirustusten mukaan, ja Granholm laati myös vuonna 1908 tehdyn laajennuksen suunnitelmat. Asemarakennuksen ulkoasu on säilynyt lähes alkuperäisenä nykypäiviin saakka. Radan uudelleenrakennuksen yhteydessä 1920-luvulla ratapihaa oikaistiin ja pidennettiin itään päin. Uusi tavarasuoja valmistui vuonna 1927.


title: Petäjäveden rautatieasema

text: Petäjäveden kirkonkylästä muodostui palvelukeskus, mutta sinne ei sijoittunut merkittävää teollisuutta. Petäjävesi muutettiin miehittämättömäksi liikennepaikaksi vuonna 1988 ja henkilöliikenne lopetettiin vuonna 1990. Henkilöliikenne aloitettiin kuitenkin uudelleen vuonna 1995. Petäjäveden asema on kauko-ohjattu Seinäjoelta. Asemarakennus ja tavarasuoja siirtyivät Senaatti-kiinteistöille ja edelleen myyntiin vuonna 2007.


title: Petäjäveden rautatieasema

text: VR:n ja liikenne- ja viestintäministeriön päätöksen mukaan henkilöliikenne Petäjävedelle piti loppua maaliskuussa 2016, mutta lakkautuspäätöstä on lykätty.


title: Jake Deckard

text: Jake Deckard (s. 17. tammikuuta 1972 Miami, Florida) on yhdysvaltalainen homopornonäyttelijä. Hän aloitti esiintymisen vuonna 2005 ja on sittemmin myös ohjannut. Hän on työskennellyt Raging Stallionille sekä Titan Medialle ja myös perustanut oman Screaming Eagle XXX -yhtiönsä. Hän on 180-senttinen ja toiminut sekä top- että bottom-rooleissa.


title: Jake Deckard

text: Deckard voitti vuonna 2008 sekä parhaan näyttelijän että vuoden esiintyjän GayVN-palkinnot.


title: Shelley Lubben

text: Shelley Lubben (myös Roxy tai Roxey; s. 18. toukokuuta 1968) on yhdysvaltalainen entinen pornonäyttelijä. Hän esiintyi 1990-luvulla, mutta on sittemmin ryhtynyt pornografian vastaiseksi aktivistiksi ja omaksunut kristinuskon. Hän ehti esiintyä noin 30:ssä elokuvassa, kunnes sai HPV:n, joka johti kohdunkaulan syöpään. Ennen pornouraansa hän oli joutunut seksuaalirikoksen uhriksi 9-vuotiaana ja ryhtynyt prostituoiduksi 18-vuotiaana.


title: Shelley Lubben

text: Lubben perusti vuonna 2007 Garrett-miehensä kanssa pornografian vaikutuksia vastustavan ja pornoteollisuuden työntekijöitä auttavan Pink Cross Foundationin. Lubben on julkaissut kirjan "Truth Behind the Fantasy of Porn" sekä yli 200 artikkelia ja tietoiskua. Hän on lisäksi muun muassa esiintynyt lukuisissa dokumenteissa.


title: Adam Killian

text: Adam Killian (s. 12. elokuuta 1975 West Hollywood, Kalifornia) on yhdysvaltalainen homopornonäyttelijä. Hän on esiintynyt vuodesta 2003 ja toiminut sekä top- että bottomrooleissa. Hän on työskennellyt muun muassa Lucas Entertainmentille. Hän on 183-senttinen, ja hän on käyttänyt esiintyessään myös nimeä "Adam Nola".


title: Adam Killian

text: Killian sai vuonna 2010 kolme Grabby-palkintoa. Ne tulivat kategorioissa "Best Solo", "Best Three Way" ja "Performer of the Year". Lisäksi Killian sai samana vuonna GayVN-palkinnon "Best Solo Performance" -kategoriassa. Vuonna 2012 hän saavutti "Gay Performer of the Year" -voiton XBIZ-palkintogaalassa.


title: Brendan Davies

text: Brendan Davies (s. 1958) on kanadalainen homopornonäyttelijä, joka aloitti esiintymisen vuonna 2006. Hän on työskennellyt muiden muassa Raging Stallionille ja Titan Medialle. Hän on rooleissaan ollut sekä top että bottom. Davies oli vuonna 2008 mukana voittamassa sekä GayVN- että Grabby-palkintoa parhaasta ryhmäseksikohtauksesta.


title: Mogale Paul Nkhumishe

text: Mogale Paul Nkhumishe (28. helmikuuta 1938 Warmbaths – 29. kesäkuuta 2012) oli eteläafrikkalainen roomalaiskatolinen piispa. Hänet vihittiin papiksi 24. kesäkuuta 1967 ja nimitettiin Lydenburg-Witbankin hiippakunnan vihkipiispaksi sekä Tigisi in Numidian titulaaripiispaksi 5. marraskuuta 1981. Piispaksi vihkiminen seurasi 14. helmikuuta 1982. Pääkonsekraattorina toimi Peter Fanyana John Butelezi, jota avustivat Anton Reiterer ja Fulgence Werner Le Roy.


title: Mogale Paul Nkhumishe

text: 9. tammikuuta 1984 Nkhumishe sai nimityksen Lydenburg-Witbankin piispaksi, jonka virkaan hänet asetettiin 31. toukokuuta. Hiippakunnan nimi lyheni 10. marraskuuta 1987 muotoon Witbank. 17. helmikuuta 2000 Nkhumishe nimitettiin Pietersburgin piispaksi, ja 4. syyskuuta 2009 hiippakunnan uudeksi nimeksi otettiin Polokwane. Nkhumishe jatkoi toimintaansa sen johdossa, kunnes erosi tehtävistään 9. joulukuuta 2011.


title: Van Darkholme

text: Van Darkholme on vietnamilaissyntyinen, San Franciscoon asettunut homopornonäyttelijä ja -ohjaaja. Hän on erikoistunut bondageen. Hän kokee olevansa ensisijaisesti, mutta ei yksinomaan top.


title: Van Darkholme

text: Van Darkholme on 183-senttinen, ja hän on käyttänyt esiintyessään myös nimiä "Van Darkholm" ja "Tadashi". Hänen syntymävuotensa on epäselvä, mutta ajoittuu 1970-luvulle. Hän aloitti uransa 2000-luvun vaihteessa. Hän on perustanut Muscle Bound Productions -yhtiön ja työskennellyt lisäksi muun muassa Titan Medialle. Hän on myös julkaissut shibari-tyyppistä bondagea sisältävän valokuvateoksen "Male Bondage: Art Deserves a Witness" (2006).


title: Remembrance

text: Remembrance on vuonna 1982 julkaistu draamaelokuva, joka kertoo Nato-koulutukseen saapuvista laivastosotilaista. Elokuvan pääosia esittävät mm Roger Adamson, John Altman, Dawn Archibald, Sean Arnold, Al Ashton, Dicken Ashworth, John Barrett ja Jesse Birdsall. Gary Oldman tekee elokuvassa pienen roolin Daniel-nimisenä miehenä. Elokuvan on ohjannut Colin Gregg. Elokuva oli Oldmanin ensimmäinen.


title: Banamban piiri

text: Banamban piiri () on paikallishallintoalue Malin Koulikoron alueella. Sen pinta-ala on 7 500 neliökilometriä. Piirissä on 190 200 asukasta.


title: Banamban piiri

text: Banamban piiri rajoittuu pohjoisessa Naran, idässä Ségoun, etelässä Koulikoron ja lännessä Kolokanin piireihin. Seutu kuuluu Sahelin ja Sudanin siirtymäalueeseen.


title: Banamban piiri

text: Piiriin kuuluu yhdeksän maalaiskuntaa: Banamba, Benkadi, Boron, Duguwolowula, Kiban, Madina Sacko, Sébété, Toubacoro ja Toukoroba. Asukkaat ovat etupäässä bambaroita, soninkeja, mandinkoja ja fulbeja.


title: Banamban piiri

text: Banamban kautta kulkee Koulikoron ja Naran välinen maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, fonio, seesami, lehmänpapu sekä vihannekset. Kotieläimiä ovat naudat, lampaat ja siipikarja. Lisäksi harjoitetaan kaupankäyntiä ja vähäisessä määrin kalastusta. Teollisuutta edustaa Duguwolowilan nykyaikainen leipomo.


title: Night Out

text: Nightout on yhdysvaltalaisen laulaja Ellen Foleyn ensimmäinen sooloalbumi. Se on ilmestynyt vuonna 1979 Epic Recordsin kustantamana. Osallisena on myös Cleveland International Records, joka on osa yhtiötä The Cleveland Entertainment Company.


title: Night Out

text: Tuottajat ovat Ian Hunter ja Mick Ronson.


title: Night Out

text: Albumin tunnetuimpia kappaleita on alun perin Timi Yuron R&B-hitti "What's a Matter Baby", jonka suomeksi on levyttänyt Vicky ja Menneisyyden Vangit nimellä "Mikä sun on, baby" vuonna 1993.


title: Night Out

text: Euroopan markkinoille LP-levyjä on valmistettu Hollannissa.


title: Night Out

text:
Albumi on omistettu Virginialle ja Popovichille.1. We Belong to the Night – 5:18
2. What's a Matter Baby – 3:37
3. Stupid Girl – 4:06
4. Night Out – 1. Thunder and Rain – 3:02
2. Sad Song – 3:30
3. Young Lust – 5:27
4. Hideaway – 3:42
5. Don't Let Go – 3:56


title: Night Out

text: Mick Ronson ja Ian Hunter ovat sovittaneet kappaleet. Ronson on lisäksi tehnyt jousisovitukset.Rory Dodd esiintyy levyllä Meat Loaf Enterprises, Inc:n suosiollisella luvalla.Albumi on arvosteltu Soundi-lehdessä. Sen mukaan tuottajat ovat luoneet albumille Phil Spectorin mukaisen äänivallin, joka on välillä niin massiivinen, että Foleyn persoonallisuus ei pääse tarpeeksi esille. Levyn avauskappaleita arvioija pitää vaikuttavina. Sen sijaan Graham Parkerin kappaleessa "Thunder and Rain" ja The Rolling Stonesin kappaleessa "Stupid Girl" sovitusmalli ei toimi. Philip Rambow'n tekemien kappaleiden "Young Lust" ja "Night Out" sovituksia on niin ikään paisuteltu verrattuna alkuperäisiin. Foleyn ääntä pidetään miellyttävänä ja popmusiikkiin sopivana, mutta ei erityisen persoonallisena.


title: Dioïlan piiri

text: Dioïlan piiri () on paikallishallintoalue Malin Koulikoron alueella. Sen pinta-ala on 12 794 neliökilometriä. Asukkaita on 491 200 henkeä (vuonna 2009).


title: Dioïlan piiri

text: Dioïlan piiri rajoittuu koillisessa Ségoun sekä idässä ja etelässä Sikasson alueisiin, lännessä Koulikoron alueen Katin ja luoteessa Koulikoron piireihin. Seutu kuuluu Sudanin vyöhykkeeseen.


title: Dioïlan piiri

text: Piiriin kuuluu 23 maalaiskuntaa: Banco, Benkadi, Binko, Dégnékoro, Diébé, Diédougou, Diouman, Dolendougou, Guégnéka, Jékafo, Kaladougou, Kémékafo, Kéréla, Kilidougou, Massigui, N’Dlondougou, N’Garadougou, N’Golobougou, Nangola, Niantjila, Ténindougou, Wacoro, Zan Coulibaly. Hallinnollinen keskus on Kaladougoun kuntaan kuuluva Dioïla. Asukkaat ovat etupäässä bambaroita, fulbeja ja djulia.


title: Dioïlan piiri

text: Seudun pääelinkeinot ovat maanviljely ja karjanhoito. Tärkein viljelykasvi on puuvilla. Lisäksi harjoitetaan kalastusta. Piiriin saapuu paljon siirtotyöläisiä muualta maasta, ja toisaalta paikallinen nuoriso käy kausitöissä Bamakossa, Niorossa ja Norsunluurannikolla.


title: Ellen Foley

text: Ellen Foley on yhdysvaltalainen laulaja. Ennen soolouraa hän mm. työskenteli musiikkiteatterin parissa ja oli mukana Meat Loafin vuoden 1977 albumilla "Bat out of Hell".


title: Ellen Foley

text: Hänen esikoisalbuminsa "Nightout" ilmestyi vuonna 1979 Epic-levymerkillä Ian Hunterin ja Mick Ronsonin tuottamana. Samana vuonna hän oli taustalaulajana Blue Öyster Cultin albumilla "Mirrors" sekä laulajana Milos Formanin ohjaamassa elokuvassa "Hair".


title: Ellen Foley

text: Vuonna 1980 hän esiintyi The Clash -yhtyeen albumilla "Sandinista!" laulaen Mick Jonesin kanssa kappaleella "Hitsville UK". Samana vuonna hän oli taustalaulajana Iron City Houserockers -yhtyeen kappaleella "Junior's Bar", joka löytyy yhtyeen albumilta "Have a Good Time But... Get out Alive".


title: Ellen Foley

text: Vuonna 1981 ilmestyi albumi "Spirit of St. Louis" (Epic / Cleveland International NJE 36984), jonka tuotti Foleyn poikaystävä, The Clashin Mick Jones. Mukana olivat muutkin Clash-miehet, Ian Duryn Blockheads-yhtyeen jäsenet Mick Gallagher, Davey Payne ja Norman Watt-Roy sekä Clashin kolmoisalbumille "Sandinista!" osallistunut Tymon Dogg. Viimeksi mainittu sekä Joe Strummer ja Mick Jones ovat tehneet albumille kappaleita. Albumia on luonnehdittu viihteelliseksi.


title: Ellen Foley

text: Vuonna 1987 Ellen Foley näytteli Adrian Lynen ohjaamassa elokuvassa "Vaarallinen suhde".


title: Kärkelä (Kiikala)

text: Kärkelä on kylä Kiikalassa Salossa. Kylä sijaitsee Kiikalan läntisessä osassa ja rajautuu lännessä Kiikalan Revän ja Perttelin Haalin, etelässä Kiikalan Rekijoen, idässä Kiikalan Hirvelän sekä pohjoisessa Kuusjoen Kanungin ja Someron Talvisillan kyliin.


title: Kärkelä (Kiikala)

text: Kylä rajoittuu etelässä Uskelanjoen sivujokeen Terttilänjokeen ja kylän pohjoisosissa sen takamaiden halki virtaa Uskelanjoen sivujoki Rekijoki. Rekijoen ja sen sivuhaaran Pikkujoen eli Ruokkijoen varsilla kylän alueelle ulottuu Rekijokilaakson Natura 2000 -suojelualue.


title: Kärkelä (Kiikala)

text: Asutushistoriallisesti Kärkelä on osa Perttelin Haalin kylän ympärille muodostunutta Haalin jakokuntaa, jonka kylistä Haali ja Pitkäkoski ovat kuuluneet Pertteliin ja Kärkelä ja Revä Kiikalaan.


title: Kärkelä (Kiikala)

text: Jakokunnan kylistä sekä Perttelin Haalin ja Pitkäkosken että Kiikalan Kärkelän ja Revän kylät ovat olleet rälssimaata, joka on ollut aatelisten hallussa jo keskiajalta lähtien. 1500-luvulla Kärkelä ja Revä kuuluivat yhdessä viereisen Haalin kylän kanssa Hornin suvulle, ja 1600-luvulla kylien talot olivat joko Haalin kartanon alaisia tai kuuluivat Haalin kartanon omistajasukujen muualla asuville jäsenille, jolloin kylien taloja viljelivät yleensä lampuodit.


title: Kärkelä (Kiikala)

text: Vuosina 1729–1815 Kärkelän kylän kaksi taloa ja Revän yksi talo olivat Haalin kartanon lampuotitaloja, ja vuosina 1816–1813 Revä ja Kärkelä, joka nyt oli yhdistetty tilaksi, olivat Haalin kartanon ulkotiloina. Vuosina 1832–1880 Revää ja Kärkelää omisti Someron Jurvalan kartanon omistaja luutnantti Wilhelm Gadolin ja sen jälkeen Kärkelä, jota myös toisinaan on nimitetty Kärkelän kartanoksi, on ollut itsenäisenä tilana.


title: Kärkelä (Kiikala)

text: Vuodesta 1902 Kärkelässä toimi Kärkelän kansakoulu, jonka piiriin ensin kuuluivat myös Rekijoen, Kesälän, Revän ja Hirvelän kylät. Myöhemmin näihin kyliin perustettiin omat koulunsa ensin 1920-luvulla Rekijoelle ja Hirvelään sekä Hirvelän kylän takamaalle Uuteen-Hirvelään ja sittemmin vuonna 1948 myös Kärkelän kylän takamaille Perkiöön yhdessä Kuusjoen kanssaa. Vuonna 1964 Kärkelän ja Perkiön koulupiirit yhdistettiin ja vuonna 1966 myös Hirvelän koulu lopetettiin ja Hirvelän koulupiiri yhdistettiin Kärkelän koulupiiriin. Kärkelän koulu lakkautettiin vuonna 1993. Sen jälkeen Kärkelän lapset ovat käyneet koulua Rekijoen koulussa.


title: Kärkelä (Kiikala)

text: Jo vuonna 1891 Kärkelän kartanossa mainitaan olleen myös meijeri, ja vuonna 1903 Kärkelässä aloitti toimintansa osuusmeijeri, jonka toiminimeksi tuli Kiikalan Osuusmeijeri. Sen toiminta lakkasi vuonna 1970, jolloin se liitettiin turkulaiseen Maito-Auraan.


title: Kärkelä (Kiikala)

text: Kylän kautta kulkevat kantatieltä 52 Perttelistä Ison-Hiiden, Rekijoen, Kärkelän ja edelleen Hirvelän kautta yhdystielle 2410 Somerolla johtava yhdystie 2403 sekä kylän keskustassa tästä erkaneva, kantatielle 52 Kuusjoella johtava yhdystie 2405. Revän suuntaan johtaa tästä erkaneva paikallistietasoinen yhdystie Reväntie.


title: Kärkelä (Kiikala)

text: Kärkelässä toimii edelleen vuonna 1903 perustetun Kiikalan Rekijoen Osuuskassan, sittemmin Kiikalan Rekijoen Osuuspankin jatkajana Salon osuuspankin konttori, joka Rekijoen koulun tavoin on palvellut koko Rekijoen kyläkeskuksen vaikutusaluetta.


title: Makuuvaunu

text: Makuuvaunu on rautatieliikenteen vaunutyyppi, jossa matkustajien on mahdollista nukkua pitkien matkojen aikana. Makuuvaunuissa on yleensä hytit, joista löytyy ainakin sängyt mutta useimmiten myös muuta kalustusta, kuten lavuaarit. Suomessa on liikennöity pitkään CEmt-mallisilla yksikerroksisilla makuuvaunuilla, mutta nykyaikana uudet kaksikerroksiset Edm-makuuvaunut ovat pitkälti syrjäyttäneet ne. Makuuvaunuja käytetään Suomessa muun muassa Rovaniemelle ja Kemijärvelle menevissä junissa.


title: Vladimir Vukicevic

text: Vladimir Vukicevic (s. 6. toukokuuta 1991) on norjalainen aitajuoksija. Myös hänen siskonsa Christina Vukicevic on aitajuoksija.


title: Vladimir Vukicevic

text: Alle 20-vuotiaiden MM-kilpailuissa 2008 Vukicevic jäi alkueriin ajalla 14,59. Alle 20-vuotiaiden MM-kilpailuissa 2010 hän juoksi ajalla 13,59 hopealle. Helsingin EM-kilpailuissa 2012 Vukicevic pääsi välieriin juostuaan oman ennätyksensä 13,65 s. Hän karsiutui EM-kilpailujen alkuerissä Zürichissä 2014 sekä välierissä Amsterdamissa 2016 (Norjan ennätysajalla 13,54) ja Berliinissä 2018. Sisäradoilla hän karsiutui 60 metrin aitajuoksussa EM-kilpailujen välierissä Göteborgissa 2013 Norjan ennätysajalla 7,69 ja MM-kilpailuissa alkuerissä Birminghamissa 2018.


title: Jaakko Hirvonen

text: Jaakko Hirvonen on suomalainen entinen pesäpalloilija joka edusti Joensuun Mailaa, Puijon Pesistä ja Seinäjoen Maila-Jusseja. Hän lopetti uransa vuoden 2011 jälkeen.


title: Ekomatkailu

text: Ekomatkailu eli ekoturismi on kestävän kehityksen mukaisesti tapahtuvaa matkailua luonnossa, jossa matkailijalle annetaan samalla ympäristökasvatusta. Ekomatkailussa luonto itsessään on matkailun keskiössä. Matkailija kohtaa ja kokee luonnon sen omilla ehdoilla, luonnon ominaispiirteet eivät saa muuttua oleellisesti erilaisiksi kuin ne olivat ennen matkaa. Ekoturisti käyttää lähipalveluja, matkailee pienissä ryhmissä, ilman moottoriajoneuvoja ja paikallisin oppain. Näin hän tukee kestävän kehityksen ajattelua, jolla voidaan pyrkiä turvaamaan myös tuleville sukupolville mahdollisuus nauttia puhtaista vesistä ja ympäristöstä.


title: Ekomatkailu

text: Ekomatkailu on yksi nopeiten kasvavista matkailun haaroista. Ekomatkailu on kestävän matkailun alalaji; mitä tahansa matkailua voidaan tehdä kestävästi, mutta ekomatkailun tulee kestävän toimintaperiaatteen lisäksi tapahtua luonnossa ja sisältää ympäristökasvatusta. Suomessa ekomatkailu on jäänyt erittäin vähäiseksi .


title: Ekomatkailu

text:
Ekomatkailu koostuu kolmesta elementistä:
Arvostelun mukaan ekoturismi on luontoa säästävää harvoissa tapauksissa. Luontoa kuluttamaton ratkaisu olisi olla matkustamatta.


title: Kismet (tietokoneohjelma)

text: Kismet on snifferi, joka soveltuu WEP-suojauksen murtamiseen. Toiminta perustuu siihen, että ohjelma kaappaa IP-paketteja ja voi näin saada WEP-suojauksen avaimen selville. Ohjelma ilmoittaa epäonnistuneesta hyökkäyksestä esimerkiksi ”"attack failed"”. Jos hyökkäys onnistuu se ilmoittaa esimerkiksi ”key found:(87:97:67:43:)”. Avainta kysyttäessä se on ilman kaksoispisteitä: 87976743. WEP- ja WPA-suojauksen voi murtaa myös aircrack-ng:llä.


title: Kismet (tietokoneohjelma)

text: Kismet on GPL-lisensoitu vapaa ohjelmisto. Ohjelmasta on versiot Linux-, FreeBSD-, NetBSD-, OpenBSD- sekä OS X-tietokoneille. Myös Windowsille on rajattu oma versionsa.


title: Pasi Heikkilä

text: Pasi Heikkilä (s. 31. toukokuuta 1965) on suomalainen moukarinheittäjä. Hän edusti Tampereen Pyrintöä ja hänen valmentajanaan toimi Elis Heikkilä. Kalevan kisoista Heikkilä voitti hopeaa ja kaksi pronssia. Virallisissa kilpailuissa hän ei ole esiintynyt vuoden 1992 jälkeen. Ennätyksensä 75,10 metriä Heikkilä on heittänyt vuonna 1991 Parikkalassa ja se oikeuttaa Suomen kaikkien aikojen tilastossa sijalle 13.


title: Kovakustanne LP

text: Kovakustanne LP on rap-artisti Altiksen vuonna 2012 julkaistu albumi. Levy julkaistiin omakustanteena 7. kesäkuuta.


title: Naran piiri

text: Naran piiri () on paikallishallintoalue Malin Koulikoron alueella. Sen pinta-ala on 30 000 neliökilometriä. Asukkaita on 243 000 henkeä (vuonna 2009).


title: Naran piiri

text: Naran piiri rajoittuu pohjoisessa Mauritaniaan, idässä Ségoun alueen Nionon piiriin, etelässä Koulikoron alueen Banamban ja Kolokanin piireihin sekä lännessä Kayesin alueen Diéman ja Nioron piireihin. Seutu kuuluu Sahelin vyöhykkeeseen.


title: Naran piiri

text: Piiriin kuuluu 11 maalaiskuntaa: Allahina, Dabo, Dilly, Dogofry, Fallou, Guénéibe, Guiré, Koronga, Nara, Niamana ja Ouagadou. Asukkaat ovat etupäässä soninkeja, fulbeja, bambaroja ja maureja.


title: Naran piiri

text: Naran kautta kulkee etelästä Mauritaniaan johtava maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat viljan ohella lehmänpapu ja maapähkinä. Kotieläimiä ovat naudat, lampaat, vuohet, aasit, hevoset, siipikarja sekä vähäisessä määrin kamelit. Lisäksi harjoitetaan kalastusta, keräilyä, käsityöammatteja ja kaupankäyntiä.


title: Revä

text: Revä on kylä Kiikalassa Salossa. Kylä sijaitsee Kiikalan läntisessä osassa ja rajautuu lännessä Perttelin Haalin, etelässä Kiikalan Rekijoen, idässä Kiikalan Kärkelän sekä pohjoisessa Kuusjoen Kanungin kyliin.


title: Revä

text: Kylä rajoittuu etelässä Uskelanjoen sivujokeen Terttilänjokeen ja kylän pohjoisosissa sen takamaiden halki virtaa Uskelanjoen sivujoki Rekijoki, joiden molempien varsilla kylän alueelle ulottuu Rekijokilaakson Natura 2000 -suojelualue. Terttilänjoessa Revän kylän kohdalla on Revänkoski.


title: Revä

text: Asutushistoriallisesti Revä on osa Perttelin Haalin kylän ympärille muodostunutta Haalin jakokuntaa, jonka kylistä Haali ja Pitkäkoski ovat kuuluneet Pertteliin ja Kärkelä ja Revä Kiikalaan.


title: Revä

text: Jakokunnan kylistä sekä Perttelin Haalin ja Pitkäkosken että Kiikalan Kärkelän ja Revän kylät ovat olleet rälssimaata, joka on ollut aatelisten hallussa jo keskiajalta lähtien. 1500-luvulla Kärkelä ja Revä kuuluivat Haalin kylässä sijainneen Haalin kartanon kanssa Hornin suvulle, ja 1600-luvulla kylien talot olivat joko Haalin kartanon alaisia tai kuuluivat Haalin kartanon omistajasukujen muualla asuville jäsenille, jolloin kylien taloja viljelivät yleensä lampuodit.


title: Revä

text: Vuosina 1729-1815 Kärkelän kylän kaksi taloa ja Revän yksi talo olivat Haalin kartanon lampuotitaloja, ja vuosina 1816-1831 Revä ja Kärkelä olivat Haalin kartanon ulkotiloina. Vuosina 1832-1880 Revää ja Kärkelää omisti Someron Jurvalan kartanon omistaja luutnantti Wilhelm Gadolin. 1900-luvulla Revän kantatila oli jälleen Haalin kartanon yhteydessä vuoteen 1953, jolloin kartano myi sen itsenäiseksi tilaksi. Vuosina 1913-1940 Haalin kartanolla ehti olla Revänkoskessa myös sähkölaitos.


title: Peter Mayle

text: Peter Mayle (14. kesäkuuta 1939 Brighton, Englanti – 18. tammikuuta 2018 Ranska) oli brittiläinen kirjailija, joka tunnetaan erityisesti elämää Ranskan Provencessa kuvaavista romaaneistaan.


title: Peter Mayle

text: Mayle toimi 15 vuotta mainosalalla Lontoossa ja New Yorkissa, kunnes vuonna 1975 ryhtyi vapaaksi kirjailijaksi ja muutti Etelä-Ranskaan. Hänen vuonna 1989 julkaisemastaan teoksesta "Vuosi Provencessa" tuli kansainvälinen bestseller. Omakohtaisia tarinoita sopeutumisesta uuteen kulttuuripiiriin sisältävä teos poiki myös televisiosarjan, jonka pääosassa näytteli John Thaw.


title: Peter Mayle

text: Maylen romaaniin perustuu myös Ridley Scottin ohjaama elokuva "A Good Year – Mainio vuosi" vuodelta 2006.


title: Peter Mayle

text: Mayle kirjoitti myös lasten tietokirjoja muun muassa peloista, fyysisestä kehittymisestä ja uskonnoista.


title: Luettelo dubstep-tuottajista

text: Tämä on luettelo dubstep-, ja elektronista musiikkia tekevistä artisteista, duoista & yhtyeistä.


title: Karhunsammalet (heimo)

text:
Karhunsammalten heimo ("Polytrichaceae") kuuluu lehtisammalten "Polytrichopsida"-luokkaan. Se muodostaa karhunsammalten lahkon "Polytrichales".
Tuntomerkkejä heimossa ovat kokonaisista soluista muodostunut itiöpesäkkeen suuvarus ja hammaslaitaiset lehdet. Suuvarushampaiden lukumäärä on kerrannainen kuudellatoista. Heimoon kuuluu suurikokoisia lajeja, joilla on kehittynyt johtosolukko.


title: Karhunsammalet (heimo)

text: Sukuja:


title: Warped Tour

text: Warped Tour on vuosittainen musiikki- ja extreme-urheilukiertue. Kiertue kiertää vuosittain ympäri Pohjois-Amerikkaa. Kiertueella soittaa vuosittain jopa yli 100 yhtyettä, minkä vuoksi yhtyeiden esiintymislavoja on useita. Vuonna 2012 kiertue pysähtyy Pohjois-Amerikassa 41 kaupungissa, minkä lisäksi kiertue käy lopuksi tekemässä vielä yhden esiintymisen Lontoossa.


title: Warped Tour

text: Warped Tour järjestettiin ensimmäisen kerran vuonna 1995. Kiertue tunnetaan usein myös nimellä Vans Warped Tour kiertuetta alusta asti sponsoroineen kenkävalmistaja Vansin mukaan. Warped Tour oli alkujaan tarkoitettu lähinnä punk rock-yhtyeille, mutta sittemmin kiertueen painopiste on siirtynyt post-hardcoreen, metalcoreen ja pop-punkiin. Tästä huolimatta kiertueella soittaa yhä sen alkuajoilta tuttuja hardcore punk-yhtyeita, kuten Bad Religion, Anti-Flag, NOFX ja The Unseen.


title: Laura Ikauniece-Admidiņa

text: Laura Ikauniece (s. 31. toukokuuta 1992 Ventspils) on latvialainen seitsenottelija.


title: Laura Ikauniece-Admidiņa

text: Alle 18-vuotiaiden MM-kilpailuissa 2009 Ikauniece sijoittui 7-ottelussa hopealle pistein 5647. Alle 20-vuotiaiden MM-kilpailuissa 2010 hän sijoittui kuudenneksi 5618 pisteellä. Alle 20-vuotiaiden EM-kilpailuissa 2011 Ikauniece saavutti pronssia uusilla ennätyspisteillään 6063.


title: Laura Ikauniece-Admidiņa

text: Helsingin EM-kilpailuissa 2012 Ikauniece otteli uuden ennätyksensä 6335 pistettä ja sijoittui alun perin kolmanneksi, mutta nousi myöhemmin toiseksi Ljudmyla Josypenkon dopinghylkäyksen jälkeen. Lontoon olympialaisissa Ikauniece sijoittui seitsemänneksi Latvian ennätyksellä 6414 pistettä. Göteborgin EM-hallikilpailuissa 2013 hän sijoittui viisiottelussa kymmenenneksi. Kesällä 2013 hän sijoittui Kazanin universiadeissa toiseksi ja Moskovan MM-kilpailuissa yhdenneksitoista. Zürichin EM-kilpailuissa 2014 hän oli kuudes. Pekingin MM-kilpailuissa 2015 Ikauniece-Admidiņa saavutti seitsenottelun pronssia uudella maansa ennätystuloksella, 6516 pistettä.


title: Laura Ikauniece-Admidiņa

text: Ikauniece-Admidiņa karsiutui 2016 Amsterdamin EM-kilpailuissa 100 metrin aitajuoksun alkuerissä. Rio de Janeiron olympialaisissa hän sijoittui seitsenottelussa neljänneksi pistein 6617. Hän keskeytti ottelun Lontoon MM-kilpailuissa 2017.


title: Laura Ikauniece-Admidiņa

text: Ikauniecen vanhemmat ovat myös olleet yleisurheilijoita; äiti Vineta oli pikajuoksija ja isä Aivars Ikaunieks pika-aitajuoksija.


title: Laura Ikauniece-Admidiņa

text: "Lähteet: IAAF", Tilastopaja


title: Seututie 232

text: Seututie 232 on Humppilan Murrolta valtatieltä 2 Punkalaitumelle seututielle 230 kulkeva maantie. Tie oli ennen vuoden 1996 tienumerouudistusta maantie 2312.


title: Seututie 232

text:
Autoilijan tiekartta
¨


title: Anneli Haahdenmaa

text: Eija Anneli Haahdenmaa (13. kesäkuuta 1930 Iisalmi – 29. tammikuuta 2017 Helsinki) oli suomalainen näyttelijä. Suurimman osan urastaan Helsingin Kaupunginteatterissa tehneen Haahdenmaan repertuaariin kuuluivat puhenäytelmien ohella useat musikaali- ja operettiroolit. 1960- ja 1970-luvuilla hän näytteli lukuisissa televisiotuotannoissa.


title: Anneli Haahdenmaa

text: Anneli Haahdenmaa syntyi puuseppä Kalle Haahdenmaan (s. 1895 Iisalmi) ja Sylvi Elina Revon (s. 1903 Viipuri) perheeseen Iisalmella Pohjois-Savossa. Haahdenmaan nuorempi sisar, Anja Haahdenmaa, on niin ikään näyttelijä.


title: Anneli Haahdenmaa

text: Haahdenmaan taiteilijanura alkoi Jyväskylän Työväen Teatterista 1948–1953. Jyväskylästä hän siirtyi Tampereen Teatteriin kaudeksi 1953–1954 ja jatkoi uraansa Tampereen Työväen Teatterissa 1954–1957. Haahdenmaa palasi Tampereen Teatteriin 1957–1962, minkä jälkeen hän näytteli Helsingin Operettiteatterissa 1964–1965. Haahdenmaan merkittäviä näyttämötaiteellisia työtehtäviä ennen vuotta 1965 olivat muun muassa Denise (näytelmä "Pikku pyhimys"), Margot ("Erämaan laulu"), Liisa ("Pohjalaisia") ja "Iloinen leski" sekä "Myyty morsian".


title: Anneli Haahdenmaa

text: Haahdenmaa kiinnitettiin Helsingin Kaupunginteatteriin vuonna 1965. Siellä hänen näyttämötehtäviään ovat olleet muun muassa:Haahdenmaa on työskennellyt myös lastennäytelmissä: lokakuussa 1969 Kaupunginteatterissa ensi-iltansa saaneessa "Pinokkiossa" hänellä oli Herra Kissan rooli ja vuosina 1975–1979 teatterin ohjelmistoon kuuluneessa "Nalle Puhissa" hän näytteli Kania.


title: Anneli Haahdenmaa

text: Teatteriuransa ohella Haahdenmaa on näytellyt televisiotuotannoissa, kuten Matti Kassilan ohjaamassa elokuvassa "Pariisilaissolmio". Mainostelevision komediasarjassa "Hanski" hän näytteli Virtasen Lempiä. Vuonna 1956 hän tulkitsi Anjuskaa Valentin Vaalan komediaelokuvassa "Yhteinen vaimomme".


title: Anneli Haahdenmaa

text: Anneli Haahdenmaa avioitui dosentti Lauri Pöyhösen kanssa 1952. Liitto päättyi 1962. Vuonna 1964 hän avioitui diplomiekonomi Börje Fagerstedtin kanssa. Liitto päättyi 1981. Haahdenmaan kolmas aviopuoliso on filosofian maisteri Antti Hyvärinen. Hänellä on kaksi tytärtä: Tiina Annukka (s. 1954) ja Katri Peppiina (s. 1958).


title: Kolokanin piiri

text: Kolokanin piiri () on paikallishallintoalue Malin Koulikoron alueella. Sen pinta-ala on 12 000 neliökilometriä. Asukkaita on 233 900 henkeä (vuonna 2009).


title: Kolokanin piiri

text: Kolokanin piiri rajoittuu pohjoisessa Koulikoron alueen Naran, idässä Banamban ja Koulikoron ja etelässä Katin piireihin sekä lännessä Kayesin alueen Kitan ja Diéman piireihin. Seutu sijaitsee Sahelin ja Sudanin vyöhykkeiden rajalla. Huomattavin joki on Baoulé ja suurin järvi Wegnia.


title: Kolokanin piiri

text: Piiriin kuuluu kymmenen maalaiskuntaa: Didiéni, Guihoyo, Kolokani, Massantola, Nonkon, Nossombougou, Ouolodo, Sagabala, Sébécoro I ja Tioribougou. Kyliä on yhteensä 283. Asukkaat ovat etupäässä bambaroja. Lisäksi on mandinkoja, djulia, fulbeja, maureja ja moseja. Enemmistö on animisteja ja osa muslimeja sekä eri ryhmiin kuuluvia kristittyjä.


title: Kolokanin piiri

text: Kolokanin kautta kulkee Bamakon ja Kayesin välinen maantie. Seudun pääelinkeinot ovat maanviljely ja vähäisemmässä määrin karjanhoito. Tärkeimmät viljelykasvit ovat hirssi, maissi, durra, maapähkinä, puuvilla sekä vihannekset. Lisäksi harjoitetaan metsästystä, kalastusta, keräilyä, käsityöammatteja ja kaupankäyntiä. Teollisuutta piirissä ei ole lainkaan.


title: Hirvelä

text: Hirvelä on kylä Kiikalassa Salossa. Kylä sijaitsee Kiikalan läntisessä osassa ja rajautuu lännessä Kiikalan Kärkelän, etelässä Kiikalan Rekijoen, idässä Someron Lautelan ja Terttilän, pohjoisessa Someron Ihamäen, Harjun ja Härkälän sekä luoteessa Someron Talvisillan kyliin.


title: Hirvelä

text: Kylä rajoittuu etelässä Uskelanjoen sivujokeen Terttilänjokeen ja kylän pohjoisosissa sen takamaiden halki virtaa Uskelanjoen sivujoki Rekijoki. Rekijoen varsilla kylän alueelle ulottuu Rekijokilaakson Natura 2000 -suojelualue.


title: Hirvelä

text: Hirvelä on yhdessä läheisen Rekijoen kanssa ollut yksi Kiikalan suurimmista kylistä ja tämän perusteella sitä on pidetty myös yhtenä vanhimmista. Kylän vanhoja taloja ovat Anttila (jaettu vuonna 1772 Yli- ja Ali-Anttilaan), Heikkilä (jaettu 1769 Ali- ja Yli-Heikkilään), Kämi, Marttila (jaettu 1773 Yli- ja Ali-Marttilaan), Nikula, Uotila ja Vanhaseppä.


title: Hirvelä

text: Kylän kautta kulkevat kantatieltä 52 Perttelistä yhdystielle 2410 Somerolla johtava yhdystie 2403 sekä tästä erkaneva paikallistietasoinen yhdystie Hirveläntie, josta edelleen erkanee paikallistietasoinen yhdystie Vähä-Hirveläntie.


title: Hirvelä

text: 1900-luvun alussa Hirvelä kuului ensin Kärkelän koulupiiriin, kunnes kylään perustettiin Hirvelän ja kylän takamaille sen pohjoisosaan Uuden-Hirvelän kansakoulut 1920-luvulla. Vuonna 1966 Hirvelän koulu lopetettiin ja sen oppilat siirtyivät Kärkelän kouluun. 2000-luvulla myös Uuden Hirvelän koulu on lopetettu, ja koulua Hirvelästä ja lähikylistä käytiin Rekijoen koulussa kunnes Rekijoen koulu vuonna 2014 lopetettiin.


title: Hirvelä

text: Vielä vuonna 1980 Hirvelän palveluihin kuuluvat posti ja kauppa. 2000-luvulla näitä ei enää ole.


title: Anja Haahdenmaa

text: Anja Maija Haahdenmaa (28. lokakuuta 1936 Sakkola) on suomalainen näyttelijä. Paitsi puhenäytelmissä, Haahdenmaa on näytellyt musikaaleissa ja opereteissa.


title: Anja Haahdenmaa

text: Anja Haahdenmaa syntyi puuseppä Kalle Haahdenmaan (s. 1895 Iisalmi) ja Sylvi Elina Revon (s. 1903 Viipuri) perheeseen kaakkoissuomalaisessa maalaispitäjässä. Hänen opintohistoriansa käsittää lauluopintoja Lea Piltin, Taru Linnalan ja Lauri Leinosen johdolla. Haahdenmaan vanhempi sisar, Anneli Haahdenmaa, on niin ikään näyttämötaiteilija.


title: Anja Haahdenmaa

text: Haahdenmaa on näytellyt Helsingin Kaupunginteatterissa ja sen edeltäjässä Helsingin Kansanteatterissa vuodesta 1961. Uransa alussa hän työskenteli Lahden Kaupunginteatterissa 1955–1957 ja Hämeenlinnan kaupunginteatterissa 1957–1961. Hänen uransa alkuvuosien näyttämötaiteellisia tehtäviä olivat muun muassa Pirkko (näytelmä "Anna Liisa"), Denise ("Pikku pyhimys"), Katri ("Tukkijoella") ja Bianca ("Othello").


title: Anja Haahdenmaa

text: Helsingin Kaupunginteatterissa Haahdenmaan näyttämötehtäviä ovat olleet muun muassa Hodel (musikaali "Viulunsoittaja katolla", ohjelmistossa vuosina 1965–1972, esityskertoja 446, katsojia 317 000), Kati (operetti "Ylioppilasprinssi", 1968), Athena (musikaali "Zorbas", 1970–1972, esityskertoja 140, katsojia 113 000), Annansilmä (musiikkinäytelmä "Tulipunakukka", 1974–1975) ja Telefuuni-Sandra (näytelmä "Niskavuoren leipä", 1995).


title: Anja Haahdenmaa

text: Haahdenmaa on työskennellyt myös lastennäytelmissä: vuosina 1975–1979 Kaupunginteatterin ohjelmistoon kuuluneessa "Nalle Puhissa" hänellä oli Nasun rooli ja vuosina 1990–1991 esitetyssä "Robin Hoodissa" Marianin äidin rooli.


title: Anja Haahdenmaa

text: Teatteriuransa ohella Haahdenmaa on näytellyt useissa televisioelokuvissa ja -sarjoissa sekä parissa valkokangaselokuvassa. Vuonna 1961 hänellä oli Anjukka Reijosen rooli Valentin Vaalan värielokuvassa "Nuoruus vauhdissa".


title: Anja Haahdenmaa

text: Anja Haahdenmaa avioitui insinööri Jorma Ojanteen kanssa 1956. Liitto päättyi 1981. Vuonna 1984 hän avioitui pankinjohtaja Kaj Kinnusen kanssa. Haahdenmaalla on kolme lasta: Teemu Sakari (s. 1957), Taina Tuulia (s. 1962) ja Anna-Riikka (s. 1969).


title: Gordon Hollingshead

text: Gordon Hollingshead (8. tammikuuta 1892 Garfield, New Jersey – 8. heinäkuuta 1952 Balboa Island, Kalifornia) oli yhdysvaltalainen elokuvatuottaja ja apulaisohjaaja. Hänet tunnetaan erityisesti isänmaallisista lyhytelokuvistaan.


title: Gordon Hollingshead

text: Hänen elokuvauransa alkoi vuonna 1914, jolloin hän toimi osa-aikaisena näyttelijänä Thanhauset Studiolla New Rochellessa. Ensimmäisen maailmansodan loputtua hän sai töitä Warner Brothersista avustavana ohjaajana ja hänestä tuli lyhytelokuviin keskittyvän osaston johtaja vuonna 1938. Hollingshead voitti uransa aikana seitsemän Oscar-palkintoa ja lisäksi hän oli 16 kertaa ehdolla parhaan yhden kelan ja kaksikelaisen lyhytelokuvan Oscar-palkintoihin.


title: Leipälapio

text: Leipälapio on leivonnassa käytettävä pitkävartinen hieman lapiota muistuttava työkalu, jolla voi asettaa leivottavan tuotteen, esim. leivän tai pizzan uuniin ja sieltä pois. Tällöin leipoja voi paremmin välttää uunista hohkaavaa kuumuutta ja toisaalta yltää helpommin uunin syvimpäänkin alueeseen. Leipälapiot ovat yleensä puisia ja niitä on eri kokoisia.


title: Vought SB2U Vindicator

text: Vought SB2U Vindicator on yhdysvaltalainen lentotukialuskäyttöön suunniteltu tiedustelukone ja syöksypommittaja, jota käytettiin toisessa maailmansodassa. Kokometallirakenteinen Vindicator oli Yhdysvaltain laivaston ensimmäinen yksitasoinen pommikonetyyppi. XSB2U-1-prototyypin ensilento oli 4. tammikuuta 1936. Lentotukialuksista "USS Lexington", "USS Saratoga", "USS Ranger", "USS Wasp" ja "USS Essex" käyttivät tyyppiä. Yhdysvaltain merijalkaväki käytti koneen SB2U-3-tyyppiä maakentiltä ja osallistui niillä Midwayn taisteluun. Koneen V-156-tyyppiä toimitettiin Ranskalle ja Britannialle.


title: Vought SB2U Vindicator

text: Tyynenmeren sodassa kone osoittautui hitaaksi ja haavoittuvaksi, ja sen tukialuskäyttö jäi kohtalaisen vähäiseksi, esimerkiksi Douglas SBD Dauntlessiin verrattuna. Vindicatoria käytti joulukuussa 1941 vain kaksi Yhdysvaltain lentotukialusta: "USS Ranger" sekä "USS Wasp". Kummankin SB2U-lennosto käsitti 36 lentokonetta. SB2U korvattiin pian uudemmilla konetyypeillä vuonna 1942. Vindicator ei ollut lentäjien keskuudessa suosittu kone, ja sillä oli lempinimet "Wind Indicator" ja "Vibrator". Se vedettiin pois ensilinjasta pian Midwayn taistelun jälkeen.


title: Vought SB2U Vindicator

text: Konetyypin moottori oli sama kuin joissakin Suomessa käytetyissä Fokker D.XXI -malleissa, joissa voimanlähde oli sekin alitehoinen. SB2U Vindicatorin myöhemmät versiot käyttivät edeltäjiänsä raskaampikaliiperisia 12,7 mm (0,50 tuuman) puolustusaseita.


title: Reipå

text: Reipå on runsaan 300 asukkaan kylä Meløyn kunnassa Nordlandin läänissä Norjan pohjoisosassa.


title: Reipå

text: Reipåssa sijaitsee Foren kirkko.


title: Aircrack-ng

text: Aircrack-ng on WLAN-verkkojen penetraatiotestaamiseen tarkoitettu ohjelmistopaketti. Pakettiin kuuluu ilmaisin, snifferi sekä 802.11 WLAN -verkkoihin soveltuvat WEP-, WPA- ja WPA2-PSK-salauksien krakkaus- ja analysointiohjelmat. Siitä on kehitetty versiot Windowsille ja OpenWrt Linuxille, sekä Maemo- ja Sharp Zaurus -laitteille. Ohjelma on GPL-lisensoitu aivan kuten Aircrack-ng GUI.


title: Aircrack-ng

text: Aircrack-ng-ohjelmistopaketti sisältää seuraavat ohjelmat:


title: Korean demokraattisen kansantasavallan merivoimat

text: Pohjois-Korean merivoimat (koreaksi 조선인민군 해군) on yksi Korean demokraattisen kansantasavallan armeijan muodostavista puolustushaaroista. Merivoimat perustettiin 5. kesäkuuta 1946. 1990-luvulla merivoimien vahvuus oli noin 40 000-60 000 henkilöä. Vuonna 2008 noin 46 000 henkilöä. Merivoimiin kuuluu 708 alusta, joiden joukossa 3 fregattia ja 70 sukellusvenettä, joista arviolta 20 kuuluu Romeo-luokkaan, 40 Sang-O-luokkaan. Lisäksi merivoimilla on käytössään 10 pienoissukellusvenettä.


text: Merivoimia pidetään kykenevänä toimimaan lähinnä rannikolla noin 50 merimailin etäisyydellä mantereesta. Merivoimat koostuvat länsi- ja itärannikon ryhmistä, jotka eivät voi tukea toisiaan mahdollisessa sotatilanteessa. Alusten lyhyen toimintasäteen johdosta niiden on mahdotonta kulkea rannikolta toiselle.


title: Kangaban piiri

text: Kangaban piiri () on paikallishallintoalue Malin Koulikoron alueella. Sen pinta-ala on 5 500 neliökilometriä. Asukkaita on 100 700 henkeä (vuonna 2009).


title: Kangaban piiri

text: Kangaban piiri rajoittuu pohjoisessa ja idässä Koulikoron alueen Katin piirin, etelässä Sikasson alueen Yanfolilan piiriin ja lännessä Guineaan. Seutu kuuluu Sudanin vyöhykkeeseen. Jokia ovat Niger ja sen sivujoet Sankarani, Fié ja Koba.


title: Kangaban piiri

text: Piiriin kuuluu Karanin kaupunki ja 8 maalaiskuntaa: Balan Bakama, Benkadi, Kaniogo, Maramandougou, Minidian, Naréna, Nouga ja Séléfougou. Hallinnollinen keskus on Minidianin kunnan Kangaba. Kyliä on yhteensä 59. Asukkaat ovat etupäässä mandinkoja, somonoja, bambaroita ja fulbeja.


title: Kangaban piiri

text: Pohjoisosan kautta kulkee Bamakon ja Guinean Siguirin välinen maantie. Pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, durra ja maissi. Kotieläimiä ovat naudat, lampaat, vuohet ja siat. Seudulla on kymmenkunta perinteiseen tapaan hyödynnettävää kultakaivosta. Lisäksi harjoitetaan keräilyä, käsityöammatteja ja kaupankäyntiä. Teollisuutta tai matkailupalveluja ei ole juuri lainkaan.


title: Massimo Troisi

text: Massimo Troisi (19. helmikuuta 1953 San Giorgio a Cremano – 4. kesäkuuta 1994 Rooma) oli italialainen näyttelijä, elokuvaohjaaja ja -käsikirjoittaja.


title: Massimo Troisi

text: Hänen ensimmäinen elokuvansa oli vuonna 1981 valmistunut "Ricomincio da tre", jonka hän ohjasi ja käsikirjoitti. Troisi sairasti nuorena reumakuumeen, mikä vaurioitti hänen sydäntään. "Il Postino – Posteljoonin" kuvausten jälkeen hänen oli tarkoitus mennä sydämensiirtoleikkaukseen. Troisi kuoli sydäninfarktiin nukkuessaan päivä kuvausten jälkeen. Hän ehti uransa aikana esiintyä 12 elokuvassa. Hän oli postuumisti ehdolla vuoden 1996 Oscar-gaalassa parhaan miespääosan ja sovitetun käsikirjoituksen kategorioissa.


title: Koulikoron piiri

text: Koulikoron piiri () on paikallishallintoalue Malin Koulikoron alueella. Sen pinta-ala on 7 260 neliökilometriä. Asukkaita on 211 100 henkeä (vuonna 2009).


title: Koulikoron piiri

text: Koulikoron piiri rajoittuu idässä Ségoun alueen Ségoun ja Barouélin piireihin, etelässä Koulikoron alueen Dioïlan ja Katin, luoteessa Kolokanin ja pohjoisessa Banamban piireihin. Seutu kuuluu Sahelin ja Sudanin siirtymäalueeseen. Sen läpi virtaa Nigerjoki.


title: Koulikoron piiri

text: Piiriin kuuluu Koulikoron kaupunki sekä 8 maalaiskuntaa: Dinandougou, Doumba, Koula, Méguétan, Nyamina, Sirakorola, Tienfala ja Tougouni. Asukkaat ovat etupäässä bambaroita, soninkeja, bozoja, somonoja ja fulbeja. Vallitseva uskonto on islam. Lisäksi on kristittyjä ja animisteja.


title: Koulikoron piiri

text: Koulikoroon johtaa päällystetty maantie Bamakosta. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, riisi, fonio sekä myyntiin menevät puuvilla, seesami ja maapähkinä. Kotieläimiä ovat naudat, lampaat, vuohet, aasit, siat ja siipikarja. Lisäksi harjoitetaan käsityöammatteja ja kaupankäyntiä. Koulikoron kaupungissa on myös teollisuutta.


title: Idäntuija

text: Idäntuija eli kiinantuija ("Platycladus orientalis") on sypressikasveihin ("Cupressaceae") kuuluva ainavihanta havupuu. Se on idäntuijien ("Platycladus") suvun ainoa tunnettu laji. Puu on alun perin kotoisin itäisestä Aasiasta, mutta sitä viljellään nykyään laajalti muuallakin. Se on suosittu koristekasvi suuressa osassa maailmaa ja siitä on jalostettu lukuisia lajikkeita koristekäyttöön.


title: Idäntuija

text: Idäntuija on pienehkö tai keskikokoinen puu. Se kasvaa noin 20 metriä korkeaksi ja rungon rinnankorkeusläpimitaltaan yksimetriseksi. Suurin tunnettu yksilö on 35 metriä korkea. Latvuksen muoto on nuorilla puilla kartiomainen ja muuttuu iän myötä epäsäännölliseksi. Puu on usein monirunkoinen ja voi varsinkin puutarhakasvina kasvaa suurehkona pensaana.


title: Idäntuija

text: Ohut kaarna on punertavan tai harmahtavan ruskeaa. Se hilseilee pitkinä suikaleina. Pienet versot haarautuvat litteästi tasossa.


title: Idäntuija

text: Lehdet ovat suomumaisia ja yleensä 1–3 mm pitkiä. Ne ovat asettuneet ristikkäisesti. Litteän verson selkä- ja vatsalehdet ovat vinoneliömäisiä. Ne ovat osittain verson sivuilla kasvavien kuperien kylkilehtien peittämiä. Kylkilehtien kärki on hieman sisäänpäin kääntynyt. Lehdillä on johteinen lehtikanta.


title: Idäntuija

text: Idäntuija on yksikotinen. Erilliset hede- ja emikävyt kasvavat samoissa puissa. Munanmuotoiset hedekävyt ovat 2–3 millimetriä pitkiä ja koostuvat 8–12 hedelehdestä. Emikävyt kasvavat yksittäin versojen kärjissä. Ne ovat kypsinä 1,5–2,5 senttimetriä pitkiä ja 1–1,8 senttimetriä leveitä. Ristikkäisesti asettuneita käpysuomuja on 6–8. Käpysuomuissa on pitkä taakäänteinen kärki. Kävyt kypsyvät myöhäissyksyyn mennessä samana vuonna alkukeväällä tapahtuneen hedelmöityksen jälkeen. Munanmuotoiset tai soikeahkot siemenet ovat 5–7 millimetriä pitkiä ja siivettömiä. Sirkkalehtiä on tavallisesti kaksi.


title: Idäntuija

text: Idäntuija on pitkäikäinen puu. Joidenkin yksilöiden uskotaan olevan yli tuhatvuotiaita.


title: Idäntuija

text: Idäntuija ei ole nimestään huolimatta kovin läheistä sukua varsinaisille tuijille ("Thuja"). Carl von Linné luokitteli tosin alun perin puun sukuun tuijien sukuun. Laji on sittemmin luokiteltu omaan yksilajiseen sukuunsa "Platycladus". Idäntuijan lähimmät elävät sukulaislajit ovat tuivio ("Microbiota decussata") sekä atlassypressi ("Tetraclinis articulata"), jotka ovat myös omien sukujensa ainoat elävät edustajat.


title: Idäntuija

text: Idäntuija kasvaa luonnonvaraisena suuressa osassa Kiinaa, Korean niemimaalla, Venäjän kaukoidässä, Iranissa, Tadžikistanissa ja Uzbekistanissa. Sitä kasvaa noin 300 metrin korkeudelta merenpinnasta noin 3 300 metriin. Lajia on kasvatettu Kiinassa ja Keski-Aasiassa monin paikoin jo vuosisatoja, eikä ole selvää, ovatko sisämaan populaatiot luontaisia vai kokonaan viljelysperäisiä. Idäntuijaa kasvatetaan nykyään laajalti koristepuuna. Sitä kasvaa Floridassa villiintyneenä vieraslajina.


title: Idäntuija

text: Idäntuija on sopeutuvainen laji. Se voi kasvaa hyvin vaihtelevissa ilmastoissa ja monenlaisilla mailla. Se viihtyy kuitenkin parhaiten happamalla, kostealla maalla. Se sietää kuivuutta, mutta ei kestä pysyvästi vetistä maaperää.


title: Idäntuija

text: Idäntuija kestää enimmillään noin −23–−18 celsiusasteen pakkasta. Se vaurioituu helposti pakkasessa avoimella, tuulisella paikalla. Lisäksi oksat murtuvat usein jäädessään painavan lumi- tai jääkerroksen alle.


title: Idäntuija

text: Idäntuijaa on kasvatettu laajalla alueella Aasiassa koriste- ja hyötykasvina hyvin kauan. Se tuotiin Eurooppaan ensimmäisen kerran 1700-luvun alkupuolella. Lajin lehdet, siemenkuoret ja puuaines sisältävät runsaasti eteerisiä öljyjä ja kasvin osia on käytetty lääkintään. Idäntuijan puuaines on tiheäsyistä. Sydänpuu on tummanruskeaa ja pintapuu vaaleaa. Puuta käytetään varsinkin huonekalujen valmistukseen ja porttien pieliin.


title: Idäntuija

text: Idäntuijaa käytetään nykyään laajalti koristepuuna puutarhoissa. Siitä on olemassa kymmeniä koristekäyttöön jalostettuja lajikkeita. Puuta voidaan lisätä siemenistä ja pistokkaista. Se kestää leikkaamista ja sitä voidaan käyttää pensasaitana.


title: Idäntuija

text: Idäntuijan tunnettuja tuholaishyönteisiä ovat "Homoeolachesilla tibetana", "Homoeolachesilla pinnulata", "Lachesilla platycladae" ja "Lachesilla microplatyclatae". Lisäksi äkämäpunkkeihin kuuluva "Neoepitrimerus platycladi" voi vahingoittaa puuta. Idäntuijalla esiintyy lajin "Cylindrocladium scoparium" aiheuttamaa sienitautia.


title: Thomas C. Goodwin

text: Thomas C. Goodwin (k. 11. joulukuuta 1992) oli yhdysvaltalainen elokuvatuottaja ja kameramies.


title: Thomas C. Goodwin

text: Goodwin voitti vuoden 1993 Oscar-gaalassa parhaan lyhytdokumentin palkinnon yhdessä Gerardine Wurzburgin kanssa elokuvasta "Educating Peter". Goodwin kuoli vajaat kolme kuukautta ennen gaalaa, joten Wurzburg vastaanotti molemmat palkinnot.


title: Timo Kalaoja

text: Timo Veikko Kalaoja (21. toukokuuta 1946 – 6. kesäkuuta 1988 Keuruu) oli suomalainen muusikko ja säveltäjä. Kalaojan säveltämiä kappaleita olivat mm. hänen puolisonsa Katri Helenan sanoittama ja levyttämä "Ystävä", joka sijoittui jaetulle toiselle sijalle Suomen euroviisukarsinnassa 1978 ja niin ikään Katri Helenan vuonna 1979 levyttämä, Juha Vainion sanoittama "Niin haaveet kantaa". Timo Kalaoja avioitui Katri Helenan kanssa vuonna 1973 ja oli Katri Helenan toinen puoliso. Avioliitosta syntyi yhteensä kolme lasta, joista poika Juha Kalaoja kuoli äkilliseen sydänkohtaukseen 33-vuotiaana vuonna 2009. Timo Kalaoja sai yllättäen keikkamatkalla Keuruulla kesäkuun alussa vuonna 1988 äkillisen sydäninfarktin ja menehtyi elvytyksestä huolimatta, hän oli kuollessaan 42-vuotias. Vain muutama kuukausi miehensä kuoleman jälkeen Katri Helena osallistui Syksyn Säveleen kauniilla rakkauslaululla "Me teimme sen", jonka Junnu Vainio oli sanoittanut Katri Helenan miehensä menettämisen jälkeisten ajatusten ja tunteiden pohjalta.


title: Koskemattomat

text: Koskemattomat () on vuonna 2011 ensi-iltansa saanut ranskalainen Olivier Nakachen ja Éric Toledanon ohjaama draamakomedia. Elokuva perustuu tositapahtumiin. Käsikirjoittajat saivat idean elokuvaan ranskalaisesta dokumentista vuodelta 2001. "Koskemattomien" pääosissa ovat François Cluzet ja Omar Sy. Tosielämän henkilöt ovat Philippe Pozzo di Borgo ja Abdel Sellou.


title: Koskemattomat

text: Onnettomuudessa neliraajahalvaantunut miljonääri Philippe (Cluzet) on palkkaamassa henkilökohtaista avustajaa. Työ on raskasta ja työntekijät vaihtuvat usein. Slummissa asuva Driss (Sy) kiertää työhaastatteluissa saadakseen työnantajilta allekirjoituksia todistaakseen, että on hakenut työtä ja siten oikeutettu työttömyyskorvaukseen. Hän vain käy työhaastatteluissa puhumassa suunsa puhtaaksi hankkiakseen allekirjoituksen, mutta Philippe päättää palkata hänet koeajalle, koska asenne tekee häneen vaikutuksen.


title: Koskemattomat

text: Elokuvasta tuli marraskuussa 2011 yhdeksän viikkoa ensi-iltansa jälkeen Ranskan kaikkien aikojen toiseksi katsotuin elokuva. Se sai 16 viikossa 19 miljoonaa katsojaa. Elokuvaa vietiin myöhemmin muualle Eurooppaan ja se oli Saksassa sekä Sveitsissä listaykkösenä 11 viikkoa. "Koskemattomista" tuli maailman tuottoisin ei-englanninkielinen elokuva, kun se ohitti elokuvan "Henkien kätkemä" (217 milj. €) ykköspaikan.


title: Jorge Enrique Serpa Pérez

text: Jorge Enrique Serpa Pérez (s. 16. maaliskuuta 1942) on kuubalainen roomalaiskatolinen piispa. Hänet vihittiin papiksi San Cristobal de la Habanan arkkihiippakuntaan 14. heinäkuuta 1968 ja nimitettiin Pinar del Rion hiippakunnan johtoon 13. joulukuuta 2006. Piispaksi konsekroinnin suoritti 13. tammikuuta 2007 Jaime Lucas Ortega y Alamino, jota avustivat Pedro Rubiano Sàenz ja José Siro González Bacallao.


title: José Siro González Bacallao

text: José Siro González Bacallao (s. 9. joulukuuta 1930 Candelaria) on kuubalainen roomalaiskatolinen piispa. Hänet vihittiin papiksi Pinar del Rion hiippakuntaan 28. helmikuuta 1954 ja nimitettiin sen johtoon 30. maaliskuuta 1982. Piispaksi konsekroinnin suoritti 16. toukokuuta Jaime Lucas Ortega y Alamino, jota avustivat Pedro Claro Meurice Estiu ja Fernando Ramon Prego Casal. González Bacallao toimi Pinar del Rion piispana, kunnes jäi eläkkeelle 13. joulukuuta 2006.


title: Rokotopaprika

text:
Rokotopaprika ("Capsicum pubescens") on paprikoiden ("Capsicum") sukuun kuuluva chililaji. Se on kotoisin Andeilta, ja sitä viljelivät jo
muinaiset inkat.


title: Rokotopaprika

text: Lehdet ovat tummanvihreitä ja karvaisia. Hedelmä on tomaatin kokoinen, ja väri vaihtelee punaisen ja keltaisen välillä.


title: Rokotopaprika

text: Rokotopaprika sopii vesiviljelyyn ja kasvihuoneeseen mutta ei kuitenkaan sisäkasvatukseen. Se on aika vaativa kasvuolosuhteiden suhteen.


title: Braulio Orúe Vivanco

text: Braulio Orúe Vivanco (6. maaliskuuta 1843 – 21. lokakuuta 1904) oli kuubalainen roomalaiskatolinen piispa. Hänet vihittiin 26. toukokuuta 1866 diakoniksi ja 19. toukokuuta 1867 papiksi San Cristobal de la Habanan hiippakuntaan. Hänet nimitettiin 20. helmikuuta 1903 Pinar del Rion hiippakunnan johtoon, ja piispaksi konsekroinnin suoritti 20. lokakuuta Placide Louis Chapelle, jota avusti Francisco de Paula Barnada y Aguilar. Orúe Vivanco asetettiin virkaansa 18. marraskuuta, ja hän toimi siinä, kunnes kuoli virassa vajaa vuosi myöhemmin.


title: Juan de Dios Hernández Ruiz

text: Juan de Dios Hernández Ruiz (s. 14. marraskuuta 1948 Holguín) on kuubalainen roomalaiskatolinen piispa. Hänestä tuli jesuiitta vuonna 1974, ja hän sai pappisvihkimyksensä 26. joulukuuta 1976. Hänet nimitettiin San Cristobal de la Habanan vihkipiispaksi ja Cures Sabinorumin titulaaripiispaksi 3. joulukuuta 2005. Piispaksi konsekroinnin suoritti 14. tammikuuta 2006 Jaime Lucas Ortega y Alamino, jota avustivat Emilio Aranguren Echeverria ja Héctor Luis Lucas Peña Gómez.


title: Theodore Bent

text: James Theodore Bent (30. maaliskuuta 1852 Leeds, Englanti – 5. toukokuuta 1897 Lontoo, Englanti) oli englantilainen tutkimusmatkailija ja arkeologi.


title: Theodore Bent

text: Bent teki ensimmäiset matkansa Egeanmeren saarille, ja tämän jälkeen hän jatkoi 1890 Turkin eteläosiin. Seuraavana vuonna hän tutki Suur-Zimbabwea ja julkaisi siitä kirjan "The Ruined Cities of Mashonaland". Bent tutki myöhemmin vielä Etiopiaa, niloottista Sudania ja Arabian niemimaan eteläosia.


title: Sergei Šubenkov

text: Sergei Šubenkov (, s. 4. lokakuuta 1990) on venäläinen pika-aitajuoksija.


title: Sergei Šubenkov

text: Šubenkov sai hopeaa 110 metrin aitajuoksussa Novi Sadin alle 20-vuotiaiden EM-kilpailuissa 2009 ajalla 13,40. Hän voitti alle 23-vuotiaiden Euroopan-mestaruuden Ostravassa 2011 ajalla 13,56. Saman vuoden Daegun MM-kilpailuissa hän karsiutui alkuerissä. Hän juoksi Helsingin EM-kilpailuissa 2012 välierissä Venäjän ennätyksen 13,09 ja voitti loppukilpailussa Euroopan-mestaruuden ajalla 13,16. Lontoon olympialaisissa hän karsiutui välierissä.


title: Sergei Šubenkov

text: Šubenkov voitti sisäratojen EM-kilpailuissa Göteborgissa 2013 kultaa 60 metrin aitajuoksussa ennätyksellään 7,49. Hän sijoittui samana vuonna kolmanneksi Kazanin universiadeissa. Moskovan MM-kilpailuissa hän sai pronssia ajalla 13,24. Sopotin MM-hallikilpailuissa 2014 hän karsiutui välierissä. Zürichin EM-kisoissa 2014 Šubenkov voitti kultaa ajalla 13,19. Hän voitti samana vuonna 110 metrin aitajuoksun maanosien cupissa.


title: Sergei Šubenkov

text: Pekingin MM-kisoissa 2015 hän voitti kultaa Venäjän ennätyksellä 12,98. Hän saavutti hopeaa Lontoon MM-kilpailuissa 2017 ajalla 13,14. Hän paransi Venäjän ennätyksen lukemiin 12,92 Székesfehérvárissa heinäkuussa 2018. Berliinin EM-kilpailuissa 2018 hän sai hopeaa ajalla 13,17.


title: Sergei Šubenkov

text: Šubenkov voitti Venäjän-mestaruuden sisäradoilla 60 metrin aitajuoksussa 2013 ja 2014 sekä ulkoradoilla 110 metrin aitajuoksussa 2013 ja 2016. Euroopan joukkuemestaruuskilpailujen 110 metrin aitajuoksun hän on voittanut 2013, 2014 ja 2015.


title: Jocelyn Bell Burnell

text: Jocelyn Bell Burnell (s. 15. heinäkuuta 1943) on brittiläinen tähtitieteilijä, joka löysi pulsarit ollessaan tohtoriopiskelijana 1960-luvun lopussa. Bellin väitöskirjan ohjaaja Antony Hewish ja tutkimusryhmän johtaja Martin Ryle saivat pulsarien löytämisestä Nobelin fysiikanpalkinnon vuonna 1974.


title: Jocelyn Bell Burnell

text: BBC:n brittiläisistä tutkijoista kertova "Beautiful Minds" -dokumenttisarja omisti yhden jakson Jocelyn Bell Burnerille.


title: Jocelyn Bell Burnell

text: Hän on saanut Breakthrough-palkinnon vuonna 2018.


title: Hilpeä hautausmaa

text: Hilpeä hautausmaa on hautausmaa Săpânţan kylässä, Maramureșin piirikunnassa, Romaniassa. Hautausmaa on kuuluisa värikkäistä hautakivistään, joihin on kirjailtu haudatun henkilön elämästä runollisella ja usein humoristisella tyylillä. Hilpeästä hautausmaasta on tullut museo ja on yksi alueen vierailluimmista nähtävyyksistä.


title: Hilpeä hautausmaa

text: Paikallinen taiteilija Stan Ioan Pătraş ryhtyi veistämään ensimmäisiä puisia hautakiviä. Vuonna 1935 hän kirjoitti hautakiveen ensimmäisen muistokirjoituksen ja vuoteen 1960 mennessä hautausmaalla oli yli 800 puista hautakiveä.


title: Hilpeä hautausmaa

text: Hänen omassa hautakivessään on kirjoitus:


title: Ivan Ivanov-Vano

text: Ivan Ivanov-Vano (27. tammikuuta 1900 Moskova, Venäjä - 25. maaliskuuta 1987 Moskova, Neuvostoliitto) oli venäläinen animaattori, käsikirjoittaja ja animaatioelokuvaohjaaja. Häntä pidetään yhtenä venäläisen animaation perustajista.


title: Ivan Ivanov-Vano

text: Vuonna 1923 alalle valmistunut Ivanov-Vano aloitti työt animaattorina pian valmistumisensa jälkeen. Ensimmäinen oma ohjaus syntyi puolestaan vuonna 1927. Eri tyylejä ja tekniikoita töissään kokeillut Ivanov-Vano haki usein aiheensa ja inspiraationsa venäläisistä kansantarinoista, runoista, kirjontatöistä, kaiverruksista ja arkkitehtuurista.


title: Ivan Ivanov-Vano

text: Värikästä ja näyttävää tyyliä suosinut Ivanov-Vano oli työskentelytavoiltaan tinkimätön. Hän ei tehnyt kompromisseja niin teknisesti kuin taiteellisestikaan.


title: Ivan Ivanov-Vano

text: Vuodesta 1939 Ivanov-Vano toimi lisäksi kuvauksen opettajana VGIK:ssä ja vuodesta 1952 alkaen oppilaitoksen professorina.


title: Omayra Sánchez

text: Omayra Sánchez (28. elokuuta 1972 – 16. marraskuuta 1985) oli kolumbialainen tyttö, joka kuoli 13. marraskuuta 1985 Armerossa, Kolumbiassa sattuneessa Nevado del Ruiz -tulivuoren purkauksessa. Purkausta seuranneen mutavyöryn seurauksena Sánchez jumiutui jaloistaan kiinni kotitalonsa raunioihin. Pelastustyöntekijät eivät ilman asianmukaista pelastuskalustoa onnistuneet ajoissa irrottamaan kaulaansa myöden vedessä ollutta tyttöä. 13-vuotiaana kuollut Sánchez ehti taistella maailman median edessä noin 60 tuntia (kolme yötä ja kaksi päivää) kehittyvää kuoliota ja hypotermiaa vastaan.


title: Omayra Sánchez

text: Ranskalainen valokuvaaja Frank Fournier otti Sánchezista kuvan muutamaa tuntia ennen tämän kuolemaa. Kuva julkaistiin ensimmäiseksi "Paris Match" -lehdessä. Jotkut kritisoivat valokuvaajaa, mutta Fournier uskoi kuvan auttaneen keräämään avustuksia ympäri maailmaa ja tuoneen esille Kolumbian hallinnon vastuuttomuuden. Tiedemiehet olivat ennustaneet katastrofin laajuuden, mutta alueella ei ollut evakuointisuunnitelmia. Pelastustöihin vaikutti myös se, että maan armeija oli keskitetty pääkaupunkiin Bogotáan, jossa viikkoa aiemmin M-19-sissiryhmä oli hyökännyt oikeustaloon. Kuva sai vuoden 1986 World Press Photo -palkinnon.


title: Omayra Sánchez

text: Kirjailija Isabel Allenden kirjoitus ”And of Clay Are We Created” () pohjautuu Omayran tarinaan.


title: Sérgio Arthur Braschi

text: Sérgio Arthur Braschi (s. 3. joulukuuta 1948 Curitiba) on brasilialainen roomalaiskatolinen piispa. Hänet vihittiin papiksi Curitiban arkkihiippakuntaan 8. heinäkuuta 1973 ja nimitettiin sen vihkipiispaksi sekä Tipasa in Numidian titulaaripiispaksi 18. helmikuuta 1998. Piispaksi konsekroinnin suoritti 14. huhtikuuta Pedro Antônio Marchetti Fedalto, jota avustivat Ladislau Biernaski ja Moacyr José Vitti.


title: Sérgio Arthur Braschi

text: Braschi sai 16. heinäkuuta 2003 nimityksen Ponta Grossan piispaksi.


title: Hirvelä (täsmennyssivu)

text: Hirvelä voi tarkoittaa seuraavia:


title: Omenakemppi

text: Omenakemppi ("Cacopsylla mali") on hyönteislaji joka kuuluu kemppien yläheimoon. Omenakemppi on aikuisena 3 - 4 mm pitkä ollen väriltään nuorena vihreä, mutta loppukesällä ruskeanharmaa, isosilmäinen ja siivet sillä ovat läpikuultavat. Omenakempin toukka on rakenteeltaan litteä ollen aluksi väriltään ruskean kellertävä, mutta muuttuu myöhemmin vaaleanvihreäksi. Lajin muna on noin 0,4 mm pitkä, väriltään keltainen ja muodoltaan pitkänsoikea. Omenakemppi talvehtii munina omenapuun oksilla ja sillä on yksi sukupolvi vuodessa.


title: Omenakemppi

text: Omenakemppi on melko samannäköinen kuin orapihlajakemppi ("Psylla peregrina").


title: Cláudio Nori Sturm

text: Cláudio Nori Sturm (s. 12. toukokuuta 1953 Ubiretama) on brasilialainen roomalaiskatolinen piispa. Hänestä tuli kapusiini 2. maaliskuuta 1975, ja hän sai pappisvihkimyksensä Geraldo Claudio Luiz Micheletto Pellandalta 6. tammikuuta 1980. Hänet nimitettiin Patos de Minasin piispaksi 8. lokakuuta 2008, ja hänet konsekroi 5. joulukuuta Moacyr José Vitti, jota avustivat Sérgio Arthur Braschi ja Mário Marquez. Nori Sturm asetettiin virkaansa 4. tammikuuta 2009.


title: Robert Daniel Conlon

text: Robert Daniel Conlon (s. 4. joulukuuta 1948 Cincinnati, Ohio) on yhdysvaltalainen roomalaiskatolinen piispa. Hänet vihki papiksi Cincinnatin arkkihiippakuntaan Joseph Louis Bernardin 15. tammikuuta 1977. Hänet nimitettiin Steubenvillen piispaksi 31. toukokuuta 2002, ja piispaksi konsekroinnin suoritti 6. elokuuta Daniel Edward Pilarczyk, jota avustivat Gilbert Ignatius Sheldon ja Sydney Anicetus Charles.


title: Robert Daniel Conlon

text: Conlon sai 17. toukokuuta 2011 nimityksen Joliet in Illinoisin piispaksi, jonka virkaan hänet asetettiin 14. heinäkuuta.


title: Sydney Anicetus Charles

text: Sydney Anicetus Charles (17. huhtikuuta 1926 – 4. syyskuuta 2018) oli grenadalainen roomalaiskatolinen piispa. Hänet vihittiin papiksi 7. maaliskuuta 1954 ja nimitettiin Saint George's in Grenadan hiippakunnan johtoon 18. marraskuuta 1974. Piispaksi konsekroinnin suoritti 26. tammikuuta 1975 Gordon Anthony Pantin, jota avustivat Patrick Webster ja Benedict Singh. Charles jäi eläkkeelle 10. heinäkuuta 2002.


title: Gaetano Di Pierro

text: Gaetano Di Pierro (s. 1. joulukuuta 1948 Orta Nova) on italialaissyntyinen roomalaiskatolinen piispa. Hänet vihittiin dehoniaanien papiksi 29. kesäkuuta 1975 ja nimitettiin Ambatondrazakan hiippakunnan vihkipiispaksi Madagaskariin sekä Guardialfieran titulaaripiispaksi 24. huhtikuuta 2001. Piispaksi konsekroinnin suoritti 5. elokuuta Antoine Scopelliti, jota avustivat Armand Gaétan Razafindratandra ja Bruno Musarò.


title: Gaetano Di Pierro

text: 13. toukokuuta 2006 Di Pierro sai nimityksen madagaskarilaisen Moramangan piispaksi.


title: Shure SM58

text: Shure SM58 on mikrofoneja valmistavan Shure-yhtiön tuote. Shure SM58 on kardiodynaaminen laulumikrofoni, joka on erittäin tunnettu lämpimän soundinsa ja kestävyytensä ansiosta.


title: Joseph Robert Binzer

text: Joseph Robert Binzer (s. 26. huhtikuuta 1955 Cincinnati, Ohio) on yhdysvaltalainen roomalaiskatolinen piispa. Hänet vihki papiksi Cincinnatin arkkihiippakuntaan Daniel Edward Pilarczyk 4. kesäkuuta 1994. Hänet nimitettiin Cincinnatin vihkipiispaksi ja Subbarin titulaaripiispaksi 6. huhtikuuta 2011, ja piispaksi vihkiminen seurasi 9. kesäkuuta. Pääkonsekraattorina toimi Dennis Marion Schnurr, jota avustivat Pilarczyk ja Robert Daniel Conlon.


title: Dennis Marion Schnurr

text: Dennis Marion Schnurr (s. 21. kesäkuuta 1948 Sheldon, Iowa) on yhdysvaltalainen roomalaiskatolinen arkkipiispa. Hänet vihittiin papiksi Sioux Cityn hiippakuntaan 20. heinäkuuta 1974 ja nimitettiin Duluthin hiippakunnan johtoon 18. tammikuuta 2001. Piispaksi konsekroinnin suoritti 2. huhtikuuta Harry Joseph Flynn, jota avustivat Gabriel Montalvo Higuera ja Lawrence Donald Soens.


title: Dennis Marion Schnurr

text: Schnurr sai 17. lokakuuta 2008 nimityksen Cincinnatin koadjuuttoriarkkipiispaksi, ja hänet asetettiin tähän virkaan 7. joulukuuta 2008. Hänestä tuli 21. joulukuuta 2009 Cincinnatin arkkipiispa.


title: Hosannas from the Basements of Hell

text: Hosannas from the Basements of Hell on englantilaisyhtye Killing Joken 13. studioalbumi, joka julkaistiin 3. huhtikuuta 2006. Kappale ”Hosannas from the Basements of Hell” on julkaistu singlenä ja se sijoittui ainoalla listaviikollaan Britannian singlelistan sijalle 72. Kappaleet "Invocation" ja "Implosion" on julkaistu promosinglenä. Albumin ja molemmat singlet julkaisi levy-yhtiö Cooking Vinyl.


title: Hosannas from the Basements of Hell

text:
Kaikki kappaleet säveltänyt ja sanoittanut Coleman, Walker ja Raven.
Japanin CD-julkaisun bonus-kappale


title: Rubén López Ardón

text: Rubén López Ardón (s. 19. kesäkuuta 1934 Ocotal) on nicaragualainen roomalaiskatolinen piispa. Hänet vihittiin papiksi 22. joulukuuta 1961 ja nimitettiin Estelin hiippakunnan johtoon 2. tammikuuta 1979. Piispaksi konsekroinnin suoritti 27. toukokuuta paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo. López Ardón erosi tehtävistään piispana 6. maaliskuuta 1990.


title: Leung Chun-ying

text: Leung Chun-ying () (s. 12. elokuuta 1954), yleisesti tunnettu nimellä CY Leung, on Hongkongin hallintojohtaja, Kiinan erityishallintoalueen korkein viranhaltija. Leung sai vuoden 2012 maaliskuun hallintojohtajan vaalissa 1 200 -jäseniseltä valintakomitealta 689 ääntä, toiseksi tullut Henry Tang sai 285 ääntä. Leung valittiin hallintojohtajaksi viisivuotiskaudelle 25. maaliskuuta 2012 ja hän astui virkaan 1. heinäkuuta samana vuonna.


title: Clemente Carranza y López

text: Clemente Carranza y López (23. marraskuuta 1905 Nandasmo – 7. helmikuuta 1978) oli nicaragualainen roomalaiskatolinen piispa. Hänet vihittiin papiksi Managuan arkkihiippakuntaan 12. maaliskuuta 1932 ja nimitettiin Estelín hiippakunnan johtoon 12. tammikuuta 1963. Piispaksi konsekroinnin suoritti 19. maaliskuuta Sante Portalupi, jota avustivat Vicente Alejandro González y Robleto ja Marco Antonio García y Suárez. Carranza y López osallistui Vatikaanin toiseen kirkolliskokoukseen ja kuoli 72-vuotiaana virassa.


title: Arturo Rivera Damas

text: Arturo Rivera Damas (30. syyskuuta 1923 – 26. marraskuuta 1994) oli elsalvadorilainen roomalaiskatolinen arkkipiispa. Hänet vihittiin salesiaanien papiksi 19. syyskuuta 1953 ja nimitettiin San Salvadorin vihkipiispaksi sekä Legian titulaaripiispaksi 30. heinäkuuta 1960. Piispaksi konsekroinnin suoritti 23. lokakuuta Luis Chávez y González, jota avustivat Pedro Arnoldo Aparicio y Quintanilla ja Rafael Valladares y Argumedo.


title: Arturo Rivera Damas

text: Rivera Damas sai 19. syyskuuta 1977 nimityksen Santiago de Marían piispaksi ja 28. helmikuuta 1983 San Salvadorin arkkipiispaksi. Hän osallistui Vatikaanin toiseen kirkolliskokoukseen ja kuoli 71-vuotiaana virassa.


title: Kääriänsaari

text: Kääriänsaari on Kiiminkijoen kahden sivuhaaran, Mustaputaan ja Kääriänputaan, rajaama saari Ylikiimingin kaupunginosassa Oulussa. Saari sijaitsee Ylikiimingin taajaman pohjoispuolella ja sen pinta-ala on noin 3,8 km². Saaren eteläpuolitse virtaava Mustapudas erottaa saaren Kirkkosaaresta, ja pohjoispuolitse virtaava Kääriänpudas sekä itäpuolitse virtaava Kiiminkijoki erottavat sen mantereesta. Joloksentie johtaa saaren lävitse.


title: Kääriänsaari

text: Saarella ei ole lainkaan varsinaisia asutuskeskuksia muutamia yksittäisiä tiloja ja kesäasuntoja lukuun ottamatta. Saaressa on yksi järvi, Tölpänlampi. Valtaosaltaan saari on suomaata, sen keskustaa kuitenkin hallitsee Saarenkangas, joka kohoaa enimmillään 13 metriä ympäröivää maastoa korkeammalle.


title: HMS Natal (1905)

text: HMS Natal oli Britannian Kuninkaallisen laivaston Warrior-luokan panssariristeilijä, joka valmistui 1907. Alus palveli laivastossa tuhoutumiseensa saakka 1915.


title: HMS Natal (1905)

text: Alus tilattiin Vickers, Sons and Maximilta Barrow-in-Furnessista. Sen köli laskettiin 6. tammikuuta 1904 ja alus laskettiin vesille 30. syyskuuta 1905. Alus valmistui 5. maaliskuuta 1907.


title: HMS Natal (1905)

text: Alus tuhoutui sisäiseen räjähdykseen 31. joulukuuta 1915.


title: HMS Minotaur (1906)

text: HMS Minotaur oli Britannian Kuninkaallisen laivaston Minotaur-luokan panssariristeilijä.


title: HMS Minotaur (1906)

text: Alus tilattiin Devonportin telakalta. Sen köli laskettiin 2. tammikuuta 1905 ja alus laskettiin vesille 6. kesäkuuta 1606. Alus valmistui 1. huhtikuuta 1908.


title: HMS Minotaur (1906)

text: ensimmäisessä maailmansodassa alus suojasi saattueita Australiasta Välimerelle ennen osallistumistaan 2. risteilijälaivueen mukana Skagerrakin taisteluun. Sodan päätyttyä alus myytiin romutettavaksi 1920.


title: HMS Shannon (1906)

text: HMS Shannon oli Britannian Kuninkaallisen laivaston Minotaur-luokan panssariristeilijä.


title: HMS Shannon (1906)

text: Alus tilattiin Chathamin telakalta. Sen köli laskettiin 2. tammikuuta 1905 ja alus laskettiin vesille 20. syyskuuta 1906. Alus valmistui 10. maaliskuuta 1908.


title: HMS Shannon (1906)

text: Ensimmäisessä maailmansodassa alus suojasi saattueita ennen osallistumistaan Skagerrakin taisteluun. Sodan päätyttyä alus myytiin romutettavaksi 1922.


title: HMS Defence (1907)

text: HMS Defence oli Britannian Kuninkaallisen laivaston Minotaur-luokan panssariristeilijä ollen viimeinen laivastolle valmistettu panssariristeilijä.


title: HMS Defence (1907)

text: Alus tilattiin Pembroken telakalta. Sen köli laskettiin 22. helmikuuta 1905 ja alus laskettiin vesille 24. huhtikuuta 1907. Alus valmistui 9. helmikuuta 1909.


title: HMS Defence (1907)

text: Ensimmäisessä maailmansodassa alus suojasi saattueita Välimerella ennen osallistumistaan Skagerrakin taisteluun, jossa se tuhoutui 31. toukokuuta 1916.


title: HMS Shannon (1875)

text: HMS Shannon oli Britannian kuninkaallisen laivaston vuonna 1875 vesillelaskettu ensimmäinen panssariristeilijä ja ensimmäinen alus, joka oli varustettu panssarikannella. Se oli myös viimeinen laivastolle valmistettu täystakiloitu, nostettavalla potkurilla varustettu panssaroitu sotalaiva.


title: HMS Shannon (1875)

text: Amiraliteetti antoi laivaston pääsuunnittelija Nathaniel Barnabylle määräyksen suunnitella panssaroitu alus, joka kykenisi taistelemaan 2. luokan ironclad-taistelulaivoja vastaan. Määräyksellä tarkoitettiin nimenomaan Ranskan merivoimien Alma- ja La Galissonnière -luokkien panssarikorvetteja sekä Aasian ja Amerikan pienten valtioiden laivastojen aluksia. Britannian laivastolla oli jo näiden aiheuttaman uhan torjuntaan 1860-luvulla valmistetut Audacious- ja Swiftsure-luokkien 2. luokan ironclad-taistelulaivat. "Shannonin" suunnittelu oli linjassa mainittujen alusluokkien kanssa, vaikka taktinen asema oli erilainen.


title: HMS Shannon (1875)

text: Aluksen suunnittelun aikana Venäjän keisarikunnan laivasto laski vesille ensimmäisen vahvasti aseistetun panssariristeilijänsä "General Admiralin" ja sen sisaraluksen "Gerzog Edinburgskin", jotka oli suunniteltu risteilijöiden perinteiseen tehtävään eli kauppamerenkulun häirintään. Alusten aiheuttaman uhan vuoksi "Shannonille" asetettiin uusi tehtävä eli kyky torjua panssariristeilijöiden aiheuttama uhka kauppamerenkululle, koska kauppamerenkulun suojaamiseen oli aiemmin käytetty panssaroimattomia Inconstant-luokan risteilijöitä.


title: HMS Shannon (1875)

text: "Shannon" aseistettiin kahdella kymmenen tuuman tykillä, jotka asennettiin panssaroituun tuliasemaan aluksen keulaan. Lisäksi alukselle asennettiin kuusi yhdeksän tuuman tykkiä avoimelle kannelle aluksen laidoille ja seitsemäs yhdeksän tuumainen tykki aluksen perään. Perään asetetulle tykille valmistettiin kaksi panssaroimatonta tuliasemaa kummallekin kyljelle sekä panssaroitu tuliasema suoraan taakse. Alus varustettiin myös poikkeuksellisella irrotettavalla puskukeulalla, joka voitiin rauhan aikana pitää irrotettuna törmäysonnettomuuksien vähentämiseksi.


title: HMS Shannon (1875)

text: Aluksen suojana oli yhdeksän jalan korkuinen panssarivyö, joka kulki 6–9 tuumaa paksuna lähes koko aluksen kyljen pituudelta. Vyö päättyi 60 jalkaa ennen keulaa. Panssarivyön yläreunaan oli kiinnitetty 1,5 tuuman panssarikansi, joka oli ensimmäinen brittiläiseen sotalaivaan asennettu. Kannen päätepisteeseen oli tehty yhdeksän tuuman panssariseinä, joka kulki koko aluksen halki. Seinän yläosa muodosti tuen yläkannelle asetetulle kymmenen tuuman tykille. Seinän alareunasta jatkui kymmenen jalkaa vedenpinnan alla kolmituumainen panssarikansi aina keulaan asti. Keulaan sijoitetun panssarikannen yläpuolelle oli asetettu hiilivarastot sekä varastoja, joiden tehtävänä oli rajoittaa mahdollisia vuotoja. Yhdeksäntuumaisten tuliasemat olivat panssaroimattomia ja ne olivat siten hyvin suojattomia taistelussa.


title: HMS Shannon (1875)

text: Alus oli suunniteltu matkaamaan sekä purjein että höyryvoimalla. Vaikka höyrykone oli käytössä taisteluissa, purjeet olivat välttämättömiä operoitaessa kaukaisilla vesillä, missä ei kyetty täydentämään hiilivarastoja. Aluksella käytössä ollut nostettava potkuri paransi sen purjeiden tehoa parantaen laivan hydrodynamiikkaa. Aluksella oli kolme mastoa, jotka mahdollistivat 24 000 neliöjalan takilan käytön. Palveluksessa olon aikana takila supistettiin 21 500 neliöjalan parkkitakilaksi. Aluksen höyrykoneena oli Lairdin valmistama compound-höyrykone, jonka korkeapainesylinterin halkaisija oli 44 tuumaa ja matalapainesylinterin 85 tuumaa. Höyrytuotettiin kahdeksalla sylinterikattilalla, jotka tuottivat 70 paunan paineen. Sen suunniteltu huippunopeus oli 13 solmua, mutta se kykeni vain 12,25 solmuun. Virtausvastuksen vähentämiseksi aluksen pohja oli vuorattu osittain sinkillä.


title: HMS Shannon (1875)

text: Alus liitettiin laivastoon heinäkuussa 1877, mutta sen todettiin olevan liian raskas ja samanaikaisesti aluksen voimanlähteessä todettiin ongelmia, jotka pitivät sen telakalla aina maaliskuuhun 1878. Telakalta päästyään alus suoritti koeajot Kanaalin laivastossa. Huhtikuussa alus lähti Kiinan laivastoasemalle, mutta se määrättiin palaamaan jo heinäkuussa. Palattuaan se siirrettiin muutostöiden vuoksi telakalle. Joulukuussa alus palasi palvelukseen Kanaalin ja Välimeren laivastoissa. Alus käväisi Tyynellä valtamerellä heinäkuussa 1879 palaten heinäkuussa 1881, jolloin se siirrettiin telakalle modernisoitavaksi. Tyynellä valtamerellä se oli ainoa kymmentuumaisin tykein varustettu sotalaiva ja siten se ei kyennyt täydentämään ammusvarastojaan Esquimaltissa, koska niiden kuljettaminen sinne oli kielletty kustannusten vuoksi. Ammustäydennysongelmien vuoksi alus ei saanut käyttää pääaseitaan koulutuksessa. Ongelma ratkaistiin vuonna 1881 vaihtamalla pääaseet, mutta sen merkitys jäi vähäiseksi aluksen pysyessä kotivesillä.


title: HMS Shannon (1875)

text: Toukokuussa 1883 alus hetken "HMS Warriorin" emälaivana ennen siirtoaan rannikkovartiostolle. Sodan uhatessa vuonna 1885 alus valmisteltiin sotatoimiin. Toukokuusta 1895 alkaen alus oli sijoitettuna reserviin ja se myytiin joulukuussa 1899 romutettavaksi 10 105 punnalla.


title: Madison Park

text: Madison Park on yhdysvaltalainen Electronicaa soittava yhtye, johon kuuluu kaksi jäsentä, DeAnna ja James Cool.


title: Madison Park

text: Yhtyeen kaksikko julkaisi muutamat heidän ensimmäisistä kappaleistaan New Sound Theory-nimisen levyn kahdelle raidalle, kahden eri taiteilijan kokoelmat julkaistiin vuonna 2003 Basic Lux-laabelille. Heidän ensimmäinen albumi julkaistiin vuonna 2004, ja "Ocean Drive", albumin ensimmäinen single, nousi "Hot Shot Debut"iksi Billboard Hot Dance Club Play-listalla ollen siellä parhaimmillaan sijalla #12. Vuonna 2005 heidän uudelleentehty versio Roxy Musicin "More Than This"-kappaleesta pääsi Billboardin Dance Top 30-listalle. Heidän viimeisin Billboard Dance-listalle päässyt hitti oli "Im listening" vuodelta 2006, joka julkaistiin kaksikon toiselle albumille, he julkaisivat myös "In the Stars"-singlen vuonna 2006.


title: Madison Park

text: Vuonna 2007 Madison Park teki remixejä Sony Legacy´s Remixed ja Reimagined-sarjoille. Heidän ensimmäisen Legacy´s Remixedillä tehdyn albumin julkaisi Sony BMG. Tämä kokoelma sisältää kappaleita myös Nina Simonelta ja Coldcutin, Francios K.:n, Chris Cocon ja Tony Humphriesin remixejä. Madison Park ryhtyi Lemmy B:n kanssa uudelleentekemään "The Look of Love"-singleä, joka löysi tiensä myös Sinkkuelämää-elokuvan soundtrackille vuonna 2008, kappale esitettiin myös varsinaisessa elokuvassa samana vuonna.


title: Madison Park

text: Seuraava remixaus, jonka Madison Park valmisti Sony legacylle oli Billie Holidayn "Im Gonna Lock My Heart", jonka julkaisi Sony BMG "Billie Holidays: Remixed and Reimagined"-albumille. Madison Parkin remix näyttäytyi Nip/Tuckin jaksossa vuonna 2007.


title: Madison Park

text: Sen jälkeen Madison Park nauhoitti kolmannen albumin, "Another Yesterdayn", joka julkaistiin 9. joulukuuta 2008. Madison Park on tällä hetkellä työstämässä materiaalia heidän neljättä studioalbumia varten.


title: Itsepuolustus

text: Itsepuolustus on itsensä, omaisuutensa tai läheisensä puolustamista. Itsepuolustus voi olla fyysisen voiman käyttöä, aseen tai jonkin välineen käyttöä tai sanallista puolustautumista. Laki sallii itsepuolustuksen tiettyyn rajaan saakka. Itsepuolustustaitoja voi kehittää itsepuolustuskursseilla tai harjoittelemalla jotain itsepuolustuslajia.


title: Itsepuolustus

text: Itsepuolustuslajien tarkoitus on ensisijaisesti opettaa taitoja puolustautumiseen fyysiseltä hyökkäykseltä. Itsepuolustuslajeja ovat esimerkiksi aikido, Wing Tsung, krav maga ja hapkido, mutta myös muiden kamppailulajien tekniikoita voi hyödyntää itsepuolustuksessa. Jotkin lajit, kuten aikido, opettavat vain hyökkääjän torjumista, ja toiset, kuten krav maga, eivät kaihda hyökkääjän vahingoittamista vastahyökkäyksellä.


title: Itsepuolustus

text: Itsepuolustustaitoja voi myös opetella ilman erityistä lajiharjoittelua erilaisilla itsepuolustuskursseilla tai -ryhmissä, jotka on usein tarkoitettu erityisryhmille, kuten naisille suunnattu feministinen itsepuolustus.


title: Itsepuolustus

text: "Sanallinen itsepuolustus" tarkoittaa hyökkääjän taltuttamista puhumalla. Yksi sanallisen itsepuolustuksen menetelmä on "verbal judo".


title: Itsepuolustus

text: Itseään voi puolustaa erilaisin asein tai välinein. Kaupasta saatavia itsepuolustusvälineitä ovat muun muassa kaasusumutin kuten pippurisumutin, tai hälytin, joita erityisesti naiset joskus kantavat mukanaan. Vaarallisen aseen käytön oikeutus itsepuolustuksessa riippuu laista.


title: Itsepuolustus

text: Suomen lain mukaan "oikeushyvien" kuten hengen, koskemattomuuden, omaisuuden tai kotirauhan puolustamisen kannalta on oikeutettua turvautua "hätävarjeluun". Ylimitoitettu hätävarjelu on kuitenkin rangaistavaa, ellei sen välttäminen ollut tilanne huomioon ottaen kohtuuttomasti vaadittu, tai puolustaja toimi hyväksyttävästi erehdyksessä.


title: Itsepuolustus

text: Aselupaa ei Suomessa myönnetä itsepuolustustarkoitukseen.


title: Itsepuolustus

text: Yhdysvalloissa hätävarjelu on vapaampaa kuin Suomessa. Julkinen aseenkanto-oikeus sisältyy perustuslakiin ja aseiden hankkiminen on helppoa. Vapaan aseenkanto-oikeuden puolestapuhujien mukaan aseilla saadaan ehkäistyä väkivaltaa. Esimerkiksi Floridassa asukkaalla on oikeus ampua kotiinsa tunkeutuja, jos hän tuntee itsensä uhatuksi, ja vuonna 2006 hyväksytyn lain nojalla hyökkääjän saa ampua itsepuolustukseksi myös millä tahansa julkisella paikalla.


title: Itsepuolustus

text: Euroopan ihmisoikeussopimus sallii hyökkääjän hengen riistämisen välttämättömän voimankäytön seurauksena kenen hyvänsä puolustamiseksi laittomalta väkivallalta, laillisen pidätyksen suorittamiseksi tai laillisen vapaudenriiston kohteeksi joutuneen henkilön paon estämiseksi, tai mellakan tai kapinan kukistamiseksi laillisin toimin.


title: Itsepuolustus

text: Itsenäisillä valtioilla on armeijat maan puolustamista varten. Toisaalta niitä voidaan käyttää myös hyökkäyksiin. Suomen armeijaa kutsutaan Suomen puolustusvoimiksi, joiden tärkein tehtävä on valtion sotilaallinen puolustaminen. Suomessa on myös vapaaehtoista maanpuolustustoimintaa.


title: Itsepuolustus

text: Japanin armeijaa kutsutaan "itsepuolustusvoimiksi", sillä toisen maailmansodan jälkeen Japanilla ei ole saanut olla asevoimia. Japani on kuitenkin ottanut itselleen oikeuden itsepuolustukseen perustamalla nykyaikaiset asevoimat, joita maa aikoo käyttää ainoastaan joutuessaan hyökkäyksen kohteeksi.


title: Kärkelä

text: Kärkelä voi tarkoittaa seuraavia:


title: Pellon Group

text: Pellon Group Oy on Kauhavan Ylihärmässä toimiva yritys, joka valmistaa laitteistoja ja kalusteita sikaloihin, navetoihin, hevostalleihin ja maneeseihin.


title: Pellon Group

text: Pellon Groupiin kuuluu myös ohjelmistoyritys Datatech Oy.


title: Pellon Group

text: Yritys aloitti toimintansa sikalakalusteista vuonna 1966 nimellä Pellonpaja. Yrityksen liikevaihto vuonna 2013 oli 15 miljoonaa euroa ja se työllisti 86 henkilöä.


title: Beach Boys Concert

text: Beach Boys Concert on The Beach Boysin vuonna 1964 julkaistu livealbumi. Se oli yhtyeen seitsemäs levy ja jo kolmas vuonna 1964 ilmestynyt albumi. "Beach Boys Concert" oli yhtyeen ensimmäinen listaykköseksi noussut levy. Se pysyi Yhdysvaltain listakärjessä neljä viikkoa keskellä kuuminta britti-invaasiota.


title: Beach Boys Concert

text: Beach Boys Concertin julkaisun ajoitus oli hyvä, sillä yhtyeen keulahahmo ja tuottaja Brian Wilson oli jättämässä live-esiintymiset yhtyeen kanssa ja esiintyi seuraavan kolmen vuosikymmenen aikana yhtyeen kanssa vain satunnaisesti. Levy onkin ainoa virallinen livealbumi, jolla yhtye soittaa kokoonpanossa Brian, Carl ja Dennis Wilson, Mike Love sekä Al Jardine. Levy on äänitetty Civic Memorial Auditoriumissa Kalifornian Sacramentossa.


title: Beach Boys Concert

text: Albumilla on useita kappaleita, joita Beach Boys esitti säännöllisesti livenä, mutta joita ei oltu julkaistu studioalbumeilla. Näitä ovat ”Papa-Oom-Mow-Mow”, ”The Wanderer” ja ”Monster Mash”. ”The Little Old Lady from Pasadena” oli Jan & Deanin hitti. Liveäänityksiä paranneltiin rankasti studiossa. Lauludubbauksia lisättiin, konsertti sisälsi myös äänityksiä toisesta konsertista joulukuulta 1963 ja Brian Wilson käytti ”Fun, Fun, Funissa” ja ”I Get Aroundissa” alkuperäisiä musiikkiraitoja. Näistä oli elementtejä poistettu, jotta ne saatiin kuulostamaan tuoreilta esityksiltä.


title: Beach Boys Concert

text:
Pickwick Records julkaisi vuonna 1972 albumista lyhennetyn version nimellä "Wow! Great Concert!" (Pickwick SPC-3309).
Albumi on julkaistu uudelleen CD:nä yhdessä "Live in London" -levyn kanssa. CD-versio sisältää ylimääräiset kappaleet ”Don't Worry Baby” (liveversio vuodelta 1964) ja ”Heroes and Villainsin” vuoden 1967 liveversion.


title: Scary Movie 5

text: Scary Movie 5 on Malcolm D. Leen ohjaama yhdysvaltalainen kauhukomediaelokuva. Elokuvan pääroolin näyttelee Ashley Tisdale. Elokuva parodioi muun muassa elokuvia "Mama", "Paranormal Activity 4", Sinister, "Evil Dead" ja "Black Swan". Elokuvan kuvaukset alkoivat kesällä 2012, ja ensi-ilta oli keväällä 2013.


title: Sierra Railwayn veturi nro 3

text: Sierra Railwayn veturi nro 3, usein myös The Movie Star Locomotive, on 1800-luvun lopulla valmistettu höyryveturi. Sen omistaa Railtown 1897 State Historic Park Jamestownista, Kaliforniasta. Smithsonianin entisen liikennehistorian kuraattorin William L. Withhuhnin mukaan veturin historiallinen ja kulttuurillinen merkitys on huomattava, sillä veturi on esiintynyt useammassa elokuvassa ja televisiosarjassa kuin yksikään toinen veturi, ja se edustaa niiden vetureiden arkkityyppiä, jotka auttoivat Yhdysvallat 20. vuosisadalle. Veturi valmistui vuonna 1891, ja se korjattiin täydellisesti vuosina 2007–2010, palaten liikenteeseen kesäkuussa 2010 neljäntoista vuoden seisonnan jälkeen.


title: Sierra Railwayn veturi nro 3

text: Railtown 1897:n mukaan veturi on esiintynyt ainakin 40 elokuvassa (muun muassa "Paluu tulevaisuuteen III") ja 35 televisiosarjassa (muun muassa "Bonanza" ja "Pieni talo preerialla").


title: Sierra Railwayn veturi nro 3

text: Höyryveturin valmisti Rogers Locomotive and Machine Works Patersonissa, New Jerseyssä valmistusnumerolla 4493, ja se valmistui 26. maaliskuuta 1891. Veturissa on 17 tuuman sylinterit joiden iskunpituus on 24 tuumaa, 56 tuuman vetopyörät, ja se painaa työkuntoisena 50 tonnia. Alun perin veturi rakennettiin Prescott and Arizona Central Railwaylle, jossa se sai numeron 3. Yhtiö kuitenkin menki konkurssiin vuonna 1893, ja veturin siirsi yhtiön omistaja Thomas S. Bullock Kaliforniaan. Bullock perusti yhdessä prinssi André Poniatowskin kanssa Sierra Railway Company of Californian vuonna 1897, tarkoituksenaan yhdistää kalifornialainen Oakdalen kaupunki Tuolomnen ja Calaverasin piirikuntien puutavararikkaisiin metsäalueisiin.


title: Sierra Railwayn veturi nro 3

text: Veturi sai uuden yhtiön tunnukset säilyttäen edelleen numeron 3, ja se työskenteli täysipainoisesti yhtiön rautatierakennustyömailla vuosina 1897–1900. Tämän jälkeen siitä tuli yhtiön tärkein tavarajunaveturi aina vuoteen 1906, jolloin rautatieyhtiö hankki raskaamman 2-8-0 "Consolidation" -tyyppisen veturin. Veturi numero 3 työskenteli myös laajasti puutavara-, kaivosteollisuus- ja padonrakennustehtävissä Sierran vuoristossa.


title: Sierra Railwayn veturi nro 3

text: Alun perin veturin polttoaineena käytettiin puuta tai hiiltä. Se muutettiin öljypolttoiseksi vuosien 1900–1902 välisenä aikana.


title: Sierra Railwayn veturi nro 3

text: Veturi oli osallisena myös useissa onnettomuuksissa. Helmikuussa 1898 vaihteessa tapahtuneessa tapaturmassa menehtyi junan konduktööri William G. Bailey. Syyskuussa 1899 veturin polttoainevaunu suistui kiskoilta veturin peräyttäessä sillalla, aiheuttaen sillan sortumisen. Vuonna 1918 veturi kaatui kyljelleen Sonoran lähellä ja se alkuperäinen puurakenteinen hytti tuhoutui. Hytti korvattiin uudella Southern Pacific Railroadin käytössä olevan mallisella teräsrakenteisella hytillä.


title: Sierra Railwayn veturi nro 3

text: Vuonna 1920 veturi esiintyi tiettävästi ensimmäistä kertaa Hollywood-elokuvassa, kun se toimi Tom Mixin tähdittämän mykkäfilmin "The Terror" liikkuvana lavasteena.


title: Sierra Railwayn veturi nro 3

text: Suuren laman aikana alkaen vuodesta 1932 Sierra Railway Company of California ajautui selvitystilaan, ja vuonna 1937 se yhtiöitettiin uudelleen nimelle Sierra Railroad Company. Veturi nro 3 otettiin pois liikenteestä vuonna 1932, ja se seisoi käyttämättömänä kääntöpöydälle johtavalla pistoraiteella 14 vuoden ajan. Veturi säästyi toisen maailmansodan aikaiselta romumetallinkeräykseltä. Hollywood kiinnostui veturista vuonna 1946, kun ohjaaja David O. Selznick halusi tuhota veturin rautatiellä kuvaamansa elokuvan "Duel in the Sun" junaonnettomuuskohtauksessa. Veturin tuhoamisen sijaan rautatien johto kuitenkin päätti kunnostaa veturin takaisin liikenteeseen. Kattilantarkastuksessa työpainetta alennettiin alkuperäisestä 160:stä 150:een naulaan neliötuumalle (psi). Veturi valmistui kunnostuksesta toukokuussa 1948, jolloin se veti Railway and Locomotive Historical Societyn tilausjunan. Seuraavien viiden vuosikymmenen aikana veturi liikennöi tilausjunissa sekä esiintyi useissa elokuvissa, televisiosarjoissa sekä mainoksissa.


title: Sierra Railwayn veturi nro 3

text: Veturi maalattiin usein uudelleen elokuva- ja televisiotuotantoja varten. Näistä maalauksista tunnetuin on "Hooterville Cannonball" 1960-luvun puolivälissä kuvatussa televisiosarjassa "Petticoat Junction". Veturin ulkonäköä muokattiin myös erityyppisillä valesavupiipuilla.


title: Sierra Railwayn veturi nro 3

text: Vuonna 1979 rautatien pitkäaikaiset omistajat, Crockerin perhe, tiedottivat aikeistaan myydä Sierra Railway Company chicagolaisille sijoittajille. Kauppaan eivät kuitenkaan kuuluneet Jamestownin veturitallit. Tallit, mukaan lukien myös veturi nro 3, siirtyivät Kalifornian osavaltion hallintaan huhtikuussa 1982 allekirjoitetun lain perusteella. Lopullinen hallinnan ja omistuksen siirto osavaltiolle tapahtui 15. syyskuuta 1982.


title: Sierra Railwayn veturi nro 3

text: Vuonna 1995 Yhdysvaltain rautatieliikenneturvallisuusviranomainen Federal Railroad Administration päätti uusista höyrykattiloiden turvallisuusstandardeista. Tämän seurauksena veturi vedettiin liikenteestä seuraavana vuonna, sillä se olisi vaatinut täydellisen peruskorjauksen läpäistäkseen uusien standardien vaatimukset.


title: Sierra Railwayn veturi nro 3

text: Veturille tehtiin valmistelevat korjaustyöt vuosina 2000 ja 2001 osavaltion vähäisen kunnossapitorahan turvin. Korjaustyö sisälsivät myös veturin purkaminen osiin. Kunnostustyö eteni erittäin hitaasti aina vuoteen 2007 saakka, jolloin aloitettiin täysipainoinen varainkeruukampanja veturin pelastamiseksi. Tuolloin arveltiin, että peruskorjauksen kustannukset nousisivat 600 000 Yhdysvaltain dollariin olettaen, että veturin olemassa oleva höyrykattila voidaan pelastaa ja kunnostaa uusien standardien mukaiseksi.


title: Sierra Railwayn veturi nro 3

text: Varainkeruukampanjan yhteydessä lännenelokuvistaan tunnettu näyttelijä Clint Eastwood kuvaili veturia "arvokkaaksi vanhaksi ystäväksi". Eastwood oli tutustunut veturiin uransa alkuvaiheessa televisiosarjan "Lännen tie" kuvauksissa, ja käytti veturia myöhemmin elokuvissa "Kalpea ratsastaja" sekä "Armoton". Eastwood myös kirjoitti, että "veturia säilytetään yhä alkuperäisessä tallissaan, ja yhdessä nämä muodostavat ainutlaatuisen tilaisuuden kokea historia juuri sellaisena kuin se oli 109 vuotta sitten". Rahoitus kunnostustyöhön saatiin California Cultural and Historical Endowmentilta.


title: Sierra Railwayn veturi nro 3

text: Kunnostustyön yhteydessä sylinterit ja vetopyörät sorvattiin uudelleen. Kun osiin puretun veturin kunnostustyö jatkui, sen kattila tarkastettiin läpikotaisin ultraäänitutkimuksella. Tutkimuksessa havaittiin, että kattilan alkuperäinen saumarakenne tekisi muutostyöstä erittäin kalliin, ja että kattilaräjähdyksen todennäköisyys olisi erittäin suuri. Museorautatie Strasburg Rail Roadin avustuksella kattilasta laadittiin uudet rakennepiirrustukset, ja vanha kattila lähetettiin Chelatchie Boiler Worksille uuden kattilan malliksi. Uusi mittatilaustyönä valmistettu kattila maksoi 600 000 dollaria, ja se lähetettiin Southern Pacific Transportation Companyn veturitalleille Sacramentooon, Kaliforniaan, jossa se sovitettiin paikoilleen veturin alkuperäiseen runkoon. Tämän jälkeen veturi siirrettiin maantiekuljetuksena Jamestowniin, jossa veturin lopullinen uudelleen kokoaminen suoritettiin. Veturin alkuperäinen kattila on näyttelyesineenä Railtown 1897:ssä.


title: Sierra Railwayn veturi nro 3

text: Kunnostuksen jälkeen veturin ulkoasu muistuttaa sen ulkoasua vuonna 1929, jolloin elokuva "The Virginian" kuvattiin. Elokuvan kuvamateriaali auttoi entisöijiä mm. veturin hytin rakenteen ja ulkonäön selvittämisessä.


title: Sierra Railwayn veturi nro 3

text: Peruskorjauksen kokonaiskustannukset nousivat yhteensä 1,5 miljoonaan dollariin, ja veturi palasi liikenteeseen 3. heinäkuuta 2010.


title: Abdul Razak (jalkapalloilija)

text: Abdul Razak (s. 11. marraskuuta 1992 Abidjan, Norsunluurannikko) on norsunluurannikkolainen jalkapalloilija. Razak on keskikenttäpelaaja ja hänen nykyinen seuransa on Manchester City, jonka paidassa hän on pelannut kaksi ottelua. Kaudella 2011–2012 Razak oli syyskaudella lainalla Portsmouthissa ja keväällä Brighton & Hove Albionissa. Razak tunnetaan hyvänä box-to-box -pelaajana.


title: Pieni talo preerialla

text: Pieni talo preerialla (Little House on the Prairie) voi tarkoittaa seuraavia:


title: Keiren Westwood

text: Keiren Westwood (s. 23. lokakuuta 1984 Manchester, Yhdistynyt kuningaskunta) on irlantilainen jalkapalloilija, pelipaikaltaan maalivahti. Hänen seuransa on Sunderland AFC.


title: Keiren Westwood

text: Westwood pelasi junioreissa Manchester Cityn riveissä jouduttuaan ensin Manchester Unitedin hylkäämäksi. Myöhemmin myös City jätti Westdoowin pois kokoonpanosta, ja hän meni pienempiin seuroihin testeille. Kun hän ei saanut paikkaa myöskään sieltä, hän harkitsi jalkapallouransa lopettamista ja ryhtymistä poliisiksi. Westwood kuitenkin kutsuttiin Carlisle Unitediin, ja hän jatkoi jalkapalloilijana.


title: Keiren Westwood

text: Westwood oli Carlislessa vuosina 2004–2008, jonka jälkeen hän siirtyi Coventry Cityyn. Hän voitti seuran vuoden pelaajan palkinnon kaudella 2009–2010. Westwood lähti Coventrystä 131 pelatun ottelun jälkeen Sunderlandiin 2011, ja on pelannut joukkueessa yhdeksän peliä.


title: Keiren Westwood

text: Westwood debytoi maajoukkueessa vuonna 2009, ja on ollut Irlannin maalilla yhteensä kymmenessä pelissä. Hän oli mukana kokoonpanossa EM-kilpailuissa 2012, mutta ei pelannut otteluakaan.


title: Kone Building

text: Kone Building on Espoon Keilaniemessä sijaitseva hissiyhtiö Koneen vuonna 2001 valmistunut konsernihallinnon rakennus. Koneen tornin on suunnitellut arkkitehti Antti-Matti Siikala. Rakennuksessa on 18 kerrosta ja se on 72,6 m korkea.


title: Kone Building

text: Koneen tornissa on teräsrunko, välipohjat ovat liittorakenteiset. Liukuvaluna toteutettu porras- ja talotekniikkatorni on jälkijännitetty. Julkisivut ovat pääosin lasia, kaksoisjulkisivujen lasit on silkkipainettu. Rakennuksen urakoi Skanska.


title: Ilmarisen hauta

text: Ilmarisenhauta on Virtain Liedenpohjassa Maaselän hiekkakankaalla sijaitseva syvä rotko.


title: Ilmarisen hauta

text: Tarinan mukaan Seppo Ilmarinen antoi "Ilma-Isto"-nimiselle jättiläiselle tehtäväksi rakentaa kanava vedenjakajan yli Toisvedestä Lapuanjoen vesistöön kuuluvaan Kukkolampeen. Jättiläinen tutki maakannasta ja kaivoi yhden lapiollisen Rasinnevan kohdalta niin että siihen syntyi neva. Kannaksen puolivälissä hän kaivoi maata kaksi lapiollista mutta kolmannella lapiollisella jättiläisen lapionvarsi katkesi. Jättiläinen suuttui tästä ja jätti työn kesken. Ilmarisen hauta jäi muistoksi tästä kaivutyöstä.


title: Ilmarisen hauta

text: Toinen Ilmarisen hautaan liittyvä tarina on perimätiedon tapahtunut Suomen sodan aikana. Tarinan mukaan ruotsalaiset sotapäälliköt saivat venäläiseltä suuren kultamäärän palkkioksi siitä että Viaporin linnoitus luovutettiin ilman taistelua. Kulta-arkkua lähdettiin viemään kahden hevosen hevosen vetämillä kärryillä Pohjanmaan kautta Ruotsiin. Virroilla lastin kuljettajien kannoille ilmestyivät suomalaiset takaa-ajajat ja tästä hätäntyneenä he kääntyivät maantieltä syrjään ja hautasivat kulta-arkun Ilmarisen haudan lähelle Ylä-Liedenpohjan talon maille. Tätä "Suomen hintaa" ei ole vieläkään löydetty etsiskelystä huolimatta.


title: David Forde

text: David Forde (s. 20. joulukuuta 1979 Galway, Galwayn kreivikunta, Irlanti) on irlantilainen jalkapalloilija, pelipaikaltaan maalivahti. Hänen seuransa on englantilainen Millwall.


title: David Forde

text: Forde aloitti uransa Galway Unitedista 1999. Hän on pelannut uransa aikana vain Britteinsaarilta kotoisin olevissa seuroissa, joista pisimpään hän on viettänyt aikaa Derry Cityssä ja Millwallissa. Forde on pelannut kaksi maaottelua ja oli mukana EM-kilpailuissa 2012, joissa hän ei kuitenkaan päässyt kentälle.


title: Yhdysvallat talviolympialaisissa 1980

text: Yhdysvallat osallistui vuoden 1980 talviolympialaisiin 101 urheilijan (76 miestä ja 25 naista) joukkueella. Lippua avajaisissa kantoi Scott Hamilton.


title: Ivan Kelava

text: Ivan Kelava (s. 20. helmikuuta 1988 Zagreb, Jugoslavia) on kroatialainen jalkapalloilija, pelipaikaltaan maalivahti. Hänen seuransa on NK Dinamo Zagreb.


title: Ivan Kelava

text: Kelava on pelannut Dynamo Zagrebissa koko seurajoukkueuransa lukuun ottamatta aikaa lainalla NK Lokomotivassa 2009–2010. Hän on ollut kentällä 94:ssä Kroatian liigan pelissä, pelannut yhdeksän peliä Eurooppa-liigassa sekä kuusi ottelua Mestarien liigassa.


title: Ivan Kelava

text: Kelava pelasi Kroatian alle 21-vuotiaiden maajoukkueessa 15 ottelua, mutta ei ole vielä debytoinut aikuisten joukkueessa. Hän oli mukana varamaalivahtina EM-kilpailuissa 2012.


title: Palestiinan lippu

text: Palestiinan lippu, myös palestiinalaisten lippu, otettiin nykymuodossaan käyttöön vuoden 1964 PLO:n konferenssissa. Lipussa on panarabialaiset värit: punainen, musta, valkoinen ja vihreä. Se perustuu vuosien 1916–1918 arabikapinan lippuun. Lipun mittasuhteet ovat 1:2.


title: Danijel Subašić

text: Danijel Subašić (s. 27. lokakuuta 1984 Zadar) on kroatialainen jalkapalloilija, pelipaikaltaan maalivahti. Hänen seuransa on AS Monaco.


title: Danijel Subašić

text: Subašić pelasi vuoteen 2012 saakka kotimaassaan NK Zadarissa ja Hajduk Splitissä ennen kuin hän siirtyi Ranskan Ligue 2 -seura AS Monacoon. Hän on pelannut Kroatian maajoukkueessa ja oli varamaalivahtina mukana joukkueen kokoonpanossa EM-kisoissa 2012. Nykyään hän on maajoukkueen ykkösmaalivahti ja pelaa Venäjän maailmanmestaruuskilpailuissa 2018.